“Dah Jodoh Bakal Suami Muda 17 Tahun, Janji Tak Ambil Laki Orang”

Teka-teki mengenai hubungan Intan Ladyana dengan pelakon muda Harris Alif akhirnya terjawab apabila pasangan selebriti itu mengumumkan bakal melangsungkan perkahiwnan pada 6 Februari depan.

Menerusi program MeleTOP semalam, Harris dan Intan berkongsikan lebih lanjut mengenai persiapan perkahwinan mereka hanya tinggal sebulan sahaja lagi.

Dalam pada itu, Harris memaklumkan majlis perkahwinan mereka akan berlangsung secara sederhana berikutan pandemik COVID-19 dan akan mengikut Prosedur Operasi Standard (SOP) yang ditetapkan.

Meskipun berbeza usia 17 tahun, namun rata-rata netizen memuji sikap matang Harris yang terus melamar Intan selepas beberapa bulan berkenalan.

Malah, ada yang mengatakan walaupun berbeza usia namun inilah yang dinamakan jodoh. Kata netizen lagi, sudah tertulis jodoh Intan dengan lelaki muda, asalkan tidak mengambil suami orang.

Semalam, menerusi satu sidang media, Harris dan Intan turut memaklumkan perkahwinan mereka bakal ditaja oleh Ceres Jewel bernilai RM13.5 juta iaitu berupa barangan kemas, majlis pernikahan dan resepsi.

Ujar mereka lagi, persiapan perkahwinan mereka sudah pun siap hampir 90 peratus memandangkan sudah membuat persiapan awal.


Suami Bangga Mawar Rashid Bersalin Normal

Selamat melahirkan cahaya mata kedua pada 2 Januari lalu, pelakon Mawar Rashid tidak lokek berkongsikan foto anak perempuannya yang diberi nama Raden Seri Rosabella Cinta di akaun Instagram.

Malah, menerusi satu perkongsian, suaminya Raf Yaakob turut memuat naik satu posting istimewa buat isterinya sebagai tanda penghargaan selepas bertarung nyawa melahirkan puteri mereka. Raf turut meluahkan rasa bangga terhadap isterinya yang berjaya melahirkan bayi mereka secara normal.

“Mawar Rashid, awak adalah seorang ibu yang kuat. Awak menghadapi kesakitan bersalin dengan begitu baik. Tiada suntikan bius, tiada ubat tahan sakit dan tiada ‘gas ketawa’ (nitrous oksida) digunakan. 100% natural.

“Awak dah dapat apa yang diingini selama ini. Kelahiran semula jadi, sama seperti sewaktu melahirkan Rafael. Saya sangat bangga dengan awak tau.

“Anje, awak merupakan seorang isteri yang baik kepada saya dan seorang ibu sempurna kepada semua empat Raden saya,” luahnya.

Diruangan komen rata-rata netizen tidak melepaskan peluang untuk mengucapkan tahniah kepada pasangan itu serta memuji suami Mawar yang menghargai pengorbanan isteri yang telah melahirkan zuriat mereka.


“Bahagian Bahu Bertutup Dengan Kain, Tapi Seperti Warna Kulit”

Sejak semalam hangat diperkatakan mengenai pelakon Natasha Hudson yang dikecam teruk berikutan pakaiannya yang mendedahkan bahagian bahu dikatakan tidak sesuai dengan imejnya yang bertudung.

Tidak melatah dengan kecaman netizen, Natasha menjelaskan bahagian baju sebenarnya bertutup dengan kain namun seperti warna kulit. Ujarnya lagi, dia hanya menghormati tema dan sesuai dengan kehendak majlis.

BACA: Pakai Baju Dedah Bahu, Natasha Hudson Tak Peduli Kecaman Netizen

“Kalau diamati, bahagian bahu itu sebenarnya bertutup dengan kain, cuma warnanya seperti warna kulit,”

“Saya tak kisah pun sebab orang takkan berhenti bercakap. Pemilihan pakaian itu berdasarkan apa yang disediakan oleh penata gaya dan pihak pengasas produk. Apabila mereka sudah sediakan tema iaitu untuk tampil glamor, saya menghormati tema itu dan tak salahkan sesiapa,” katanya.

Dalam pada itu, Natasha berkata netizen perlu matang dalam memberi komen atau pandangan terutama mengenai hal berkaitan dengan kerjayanya.

“Orang ramai kena matang sebelum memberikan komen. Ini adalah majlis pelancaran produk dan bukannya majlis pelancaran kedai mamak. Lagipun, saya pun bukan selalu memakai pakaian begini dan saya tak ada masalah dengannya,” katanya.


Sharnaaz Ahmad Bengang Dengan Golongan Bercuti Sakan

Meskipun masih dalam keadaan pandemik, namun ramai yang tidak melepaskan peluang untuk pergi bercuti sempena tahun baru minggu lalu untuk meluangkan masa bersama keluarga dan kenalan rapat.

Perkara itu mendapat perhatian pelakon Sharnaaz Ahmad yang memuat naik satu video menempelak mereka yang sakan bercuti tetapi tidak mematuhi Prosedur Operasi Standard (SOP) dengan tidak mengamalkan penjarakan fizikal.

“Mana kita punya akal, kita punya otak? Apa jadi saya tak faham, saya cerita pasal Langkawi sebab saya nampak benda ni.

“Saya tak pergi Langkawi tapi saya tengok ada kawan-kawan saya juga yang pergi. Setahun kita dikurung, nak pergi mana terbatas nak pergi luar negara tak boleh,” katanya.

Sharnaaz turut meluahkan rasa sedih apabila tindakan yang dilakukan oleh kerajaan seolah tidak dipeduli oleh segelintir rakyat, serta bimbang jika wujud kluster baru dek kerana sikap tidak bertanggungjawab itu.

“Tu bukan Kluster New Year tapi Kluster buta perut. Apa yang korang fikir? Saya tengok semua pantai tu semua tempat banyak penyakit. Nak pergi bercuti tiada masalah tapi tengok sekarang banyak kes yang berkaitan Langkawi.

“Kalau selamat boleh lah elok sebab imunisasi kuat. Kalau warga emas minta dijauhkan dan elak. Siapa-siapa yang baru balik dari Langkawi, saya doakan semuanya selamat. Fikirlah sebelum lepak dengan kawan-kawan lain. Sama-samalah kita jaga kita,” katanya.

Perkongsian Sharnaaz mendapat pelbagai reaksi daripada netizen yang turut bersetuju serta meluahkan rasa tidak puas hati dengan segelintir masyarakat yang tidak mematuhi SOP ketika berada di tempat sesak.


Pakai Baju Dedah Bahu, Natasha Hudson Tak Peduli Kecaman Netizen

Sudah lama tak dengar cerita tentang Natasha Hudson, bagaimanapun perkongsian terbaru pelakon itu mengejutkan ramai apabila memuat naik gambarnya mengenakan gaun putih menampakkan sebahagian bahunya.

Difahamkan, gaun itu dipakai di sebuah majlis pelancaran produk Crystal C White dimana dia merupakan wajah dan ikon produk. Tidak mudah melatah dengan kecaman netizen, Natasha menjelaskan bahawa gaun dipakainya masih berlapik

BACA: Kongsi Tarikh 14 Oktober, Natasha Hudson Bakal Berkahwin Kali Kelima?

“Penata gaya telah dilakukan oleh pihak pengasas produk dan saya tiada masalah untuk menggenakan gaun tersebut kerana ia masih lagi berlapik dan bukan seperti apa yang difikirkan orang.

‘Jangan tertipu dengan warna kain ini dan saya tiada masalah untuk menggayakannya kerana ia mengikut tema majlis. Ini bukan pelancaran kedai mamak, ini majlis pelancaran produk! Tambahan pula saya bukan selalu mengenakan gaun,” katanya.

Enggan mempedulikan kata-kata orang, Natasha berkata netizen perlu matang dalam memberi komen atau pandangan terutama mengenai hal berkaitan dengan kerjayanya.

“Saya pun malas nak dengar kata-kata orang sebab orang di luar tidak akan berhenti bercakap walau apa pun yang kita buat. Saya tak kisahlah. Lagipun bukan mereka yang menyuapkan makan,” katanya.


Isteri Hamil 6 Bulan, Tajul Bakal Timang Anak Kedua Pada Usia 23 Tahun

Anak sulung baru berusia setahun, penyanyi Tajul Ariff bakal menimang cahaya mata kedua apabila mengumumkan isterinya, Nurul Shameiza Eddie kini sedang hamil enam bulan

Isterinya dijangka bersalin pada awal Mei depan, Tajul berkata dia turut melalui pengalaman alahan dan mengidam sama seperti kehamilan anak pertama mereka, Adriana Carisa.

BACA: Bakal Jadi Bapa, Tajul Dedah Sebab Kahwin Usia 19 Tahun

“Alhamdulillah kandungan isteri saya hampir mencecah enam bulan. Perut dia pun dah semakin membesar, jadi inilah waktu yang sesuai untuk saya kongsikan berita gembira kepada semua.

“Isteri tidak mengalami alahan yang teruk seperti kehamilan pertama, alahan yang teruk dan mengidam itu terkena pada saya,” katanya.

Sudah mengetahui jantina anak keduanya itu, bagaimanapun Tajul berkata dia dan isteri memilih untuk merahsiakannya sebagai kejutan.

“Tapi kalau boleh saya nak beri kejutan mengenai jantina. Lelaki atau perempuan, saya tak kisah asalkan bayi kami dalam keadaan sihat.

“Kali ini memang satu cabaran untuk kami sekeluarga. Risiko juga isteri nak pergi hospital dan dia pun akan bersalin tanpa saya di sisi,” katanya.

Tajul mendirikan rumah tangga dengan Nurul Shamieza pada 2017 dan dikurniakan cahaya mata perempuan, Adriana Carisa kini berusia setahun.


Aliff Syukri Bantu Mangsa Banjir, Bawa 10 Kereta Pacuan Empat Roda

Pelbagai isu terpalit dirinya, namun sejak kebelakangan ini usahawan kosmetik , Datuk Seri Aliff Syukri dilihat kurang mencetuskan kontroversi seperti kebiasannya. Malah, Aliff kini banyak berkongsikan foto dan video momen bersama keluarga di Instagram.

Sejak beberapa hari lalu, beberapa negeri dilanda bencana banjir besar sehingga ramai terpaksa dipindahkan ke pusat penempatan sementara sekaligus mencetuskan kebimbangan berikutan air naik tinggi sehingga ke paras bumbung rumah.

BACA: Isteri Yakin Aliff Syukri Jadi Mangsa ‘Tikam Belakang’ Kerana Terlalu Baik

Bencana banjir tersebut turut mendapat perhatian Aliff yang juga turun padang bersama pasukannya untuk membantu mangsa banjir di Pahang.

Aliff berkata dia terpanggil untuk membantu mangsa banjir di Pahang tersebut ia merupakan negeri tempat kelahiranya dan berharap bantuan diberikan meringankan beban mangsa terlibat.

Dalam pada itu, Aliff berkata dia akan turun ke beberapa tempat terjejas antaranya Maran, Temerloh, Raub dan beberapa tempat lain dengan membawa 10 buah kereta pacuan empat roda.

Perkongsian Aliff itu disambut baik oleh netizen yang mendoakan agar niat baik usahawan itu dipermudahkan dan perjalanan ke sana selamat.


Cik B Terkejut Bapa Mahu Tuntut Harta Sepencarian Ibu

Semalam, Mahkamah Tinggi Syariah Kota Bharu menolak tuntutan hadanah yang dibuat oleh bekas suami usahawan kosmetik terkenal, Datuk Seri Vida iaitu Mohd Amin Yassin.

Bagaimanapun, Cik B dan Kacak diarahkan oleh mahkamah untuk menghubungi bapa mereka sekurang-kurangnya sekali dalam sebulan. Ia bertujuan mengelakkan ikatan silaturahim antara anak dengan bapa terputus.

BACA: Bekas Suami DSV Nak Tuntut Harta Sepencarian, Insurans Dua Anak Meninggal Dunia

Namun, apa yang menjadi perhatian ramai apabila bapa Cik B memaklumkan akan menuntut harta sepencarian dengan bekas isterinya ketika bercerai serta harta dua anaknya yang meninggal dunia termasuk pampasan insurans.

Perkara itu turut mendapat perhatian Cik B yang memuat naik status mengenai isu itu di laman Twitter miliknya serta meluahkan rasa terkejut.

Perkongsian Cik B itu juga turut membuatkan netizen terkejut kerana kebiasaannya bekas isteri yang akan menuntut harta sepencarian. Namun, ada netizen menjelaskan mengikut undang-undang bekas suami juga boleh berbuat demikian.

Dalam pada itu, netizen turut meminta Cik B dan ibunya Datuk Seri Vida tidak hanya berdiam diri serta meminta untuk menuntut nafkah anak-anak pula. Rata-rata netizen turut berharap agar Cik B sekeluarga terus tabah dan semoga segara urusan akan dipermudahkan.


Intan Ladyana, Harris Alif Umum Nikah 6 Februari Ini

Desas desus mengenai Intan Ladyana dan Harris Alif bakal berkahwin akhirnya terjawab apabila pasangan selebriti itu mengumumkan melangsungkan perkahwinan pada 6 Februari depan dalam sidang media yang diadakan sebentar tadi yang disiarkan di laman YouTube.

Menerusi sidang media itu, Intan turut memaklumkan perkahwinan mereka bakal ditaja oleh Ceres Jewel bernilai RM13.5 juta iaitu berupa barangan kemas, majlis pernikahan dan resepsi.

Tinggal sebulan sahaja majlis akan berlangsung, Harris berkata persiapan perkahwinan mereka sudah pun siap hampir 90 peratus memandangkan sudah membuat persiapan awal.

Harris turut berkongsikan selepas sebulan ulang tahun kelahiran Intan, dia dan keluarga datang merisik pada Julai tahun lalu.


Pertama Kali Mengaji Di TV, Netizen Terpesona Dengan Suara Zizi Kirana

Mula tampil dengan imej sopan dan kini sedang mengambil masa untuk memadam foto seksi di Instagram, ramai yang menyambut baik azam penyanyi Zizi Kirana yang mahu berubah ke arah lebih baik.

Baru-baru ini, perkongsian Zizi di aplikasi TikTok menjadi perhatian ramai apabila video itu memaparkan dirinya sedang membaca Al-Quran dengan lancar sekali.

BACA: Perlu Masa Padam Foto Seksi, Zizi Kirana Minta Netizen Sabar

Pertama kali tampil mengaji di kaca TV , mau tercabut lutut ? InsyaAllah saya akan terus belajar lagi ?? #RahsiaRamadhan

Meskipun pertama kali mengaji di kaca televisyen, bagaimanapun penyanyi itu dilihat langsung tidak kekok dan ramai yang terpesona dengan kemerduan suara Zizi bertaranum.

Difahamkan, Zizi bakal muncul menerusi sebuah program Rahsia Ramadhan yang akan ditayangkan pada bulan puasa nanti.

Diruangan komen rata-rata netizen memuji Zizi yang bukan sahaja boleh menyanyi malah boleh mengaji. Tampil manis berjubah dan bertudung serba putih, netizen turut mendoakan agar Zizi agar terus istiqamah untuk bertudung selepas ini.


Aniq Suhair Tak Mahu Lagi Dikaitkan Dengan Cik B

Sebelum ini hangat diperkatakan gosip mengenai anak jutawan kosmetik Datuk Seri Vida iaitu Cik B dikatakan mempunyai hubungan rapat dengan pelakon baru, Aniq Suhair.

Meskipun masih berkawan rapat namun Aniq berkata dia tidak mahu lagi terus dikaitkan dengan gadis berusia 15 tahun itu. Ujarnya, dia mahu memberi fokus dengan kerjaya seni dan tidak mahu memikirkan soal cinta lagi.

BACA: “Cik B Seorang Yang Sweet, Baik Hati & Sopan Santun”

“Sekarang dah tahun baharu 2021 pun, jadi kiranya cerita saya dengan Cik B itu, dah boleh tutuplah. ‘No more’ Cik B lagi.

“Saya ketika ini, nak tumpu pada kerjaya seni sahaja kerana jadual berlakon pun padat sangat. Masa berehat saya, hanya sehari dan selebihnya bekerja,” katanya kepada Harian Metro.

Dalam pada itu, Aniq berkata kisah dia dan Cik B ‘dicipta’ hanya untuk suka-suka apatah lagi Cik B baru berusia 15 tahun dan masih bersekolah.

“Saya dan Cik B, kami memang tak bercinta pun. Hanya berkawan baik dan rapat sahaja. Lagi pun, Cik B masih bersekolah, umur 15 tahun dan takkanlah saya nak bercinta dengannya.

“Dia gadis di bawah umur kot. Cukup-cukuplah dengan dakwaan negatif yang dilemparkan kepada saya selepas kisah dengan Cik B itu hangat. Bagi saya, kami hanya berurusan atas dasar kerja sahaja,” katanya.


Mawar Karim & Anak Positif COVID-19?

Sejak semalam, perkongsian di Insta Story bekas isteri Fizo Omar iaitu Mawar Karim menjadi bualan netizen apabila usahawan tudung itu memuat naik posting seolah memberi gambaran dia dan anaknya, Wan Maryam dijangkiti Covid-19.

Malah, menerusi satu entri, Mawar berkata dia dan anaknya perlu kuat melawan virus berkenaan serta mengucapkan terima kasih kepada mereka yang mendoakan kesihatan mereka.

Dalam posting itu, Mawar turut menggunakan tanda pagar Covid-19, Covid dan Covid Fighters sebagai semangat untuk dirinya serta anak yang berusia tiga tahun.

Dalam pada itu, Mawar sempat mengucapkan terima kasih kepada petugas barisan hadapan yang membantunya serta turut memuat naik gambarnya dipercayai dijemput oleh pihak hospital yang datang lengkap memakai sut peralatan perlindungan diri (PPE)

Diruangan komen, rata-rata netizen mendoakan agar Mawar dan Maryam segera sembuh dipermudahkan urusan serta kuat menempuh dugaan tersebut.


Netizen Puji Penampilan Mia Ahmad Bertudung Labuh

Sudah lama rasanya tak lihat pelakon Mia Ahmad muncul di kaca televisyen, lebih-lebih lagi semenjak mendirikan rumah tangga dan menimang cahaya mata.

Bagaimanapun, baru-baru ini perkongsian terbaru Mia di Instagram menjadi perhatian ramai apabila pelakon itu mengenakan jubah berwarna coklat lembut serta tampil bertudung labuh.

Malah, dalam beberapa gambar lain juga turut memaparkan dirinya bertudung labuh menutupi paras dada.

Perkongsian Mia itu sekaligus mendapat pelbagai reaksi positif netizen yang memuji penampilan terbaru Mia yang manis dan sejuk mata memandang.

Tidak kurang juga, ramai yang mendoakan agar pelakon itu terus istiqamah untuk tampil bertudung labuh serta dipermudahkan segala urusan.

Mia mendirikan rumah tangga dengan penjaga gol pasukan Johor Darul Takzim (JDT), Izham Tarmizi pada tahun 2017 dan dikurniakan sepasang cahaya mata.


Bekas Suami DSV Nak Tuntut Harta Sepencarian, Insurans Dua Anak Meninggal Dunia

Hari ini Mahkamah Tinggi Syariah Kota Bharu menolak tuntutan hadanah yang dibuat oleh bekas suami usahawan kosmetik terkenal, Datuk Seri Vida iaitu Mohd Amin Yassin.

Bagaimanapun, Cik B dan Kacak diarahkan oleh mahkamah untuk menghubungi bapa mereka sekurang-kurangnya sekali dalam sebulan. Ia bertujuan mengelakkan ikatan silaturahim antara anak dengan bapa terputus.

BACA: DSV Menang Hak Jagaan Anak, Cik B Akan Hubungi Bapa Bila Dah Sedia

Menerima keputusan mahkamah dengan berlapang dada, Mohd Amin berkata dia akan sabar menunggu kedua anaknya itu untuk kembali ke pangkuannya.

Dalam pada itu, Mohd Amin memaklumkan dia akan mengemukakan rayuan terhadap kes berkenaan serta berhasrat untuk menuntut harta sepencarian dengan bekas isterinya ketika bercerai serta harta dua anaknya yang meninggal dunia termasuk pampasan insurans.

Mohd Amin dan Vida berkahwin pada 2000, namun pasangan berkenaan bercerai lapan tahun kemudian. Hasil perkahwinan mereka dikurniakan empat cahaya mata.

Bagaimanapun, dua orang lagi anak lelaki mereka iaitu Muhammad Eddie Zuhdie dan Muhammad Edrie Zikrie, meninggal dunia dalam tragedi kebakaran rumah Vida di Meru Hill, Ipoh tiga hari sebelum sambutan Aidilfitri pada 2013.


Rihana Oksana Bandingkan Wajah Anak Dengan Sultan Kelantan

Tahun 2019 hangat diperkatakan netizen mengenai bekas Ratu Rusia, Rihana Oksana dan anak lelakinya, Ismail Leon. Malah, hubungannya dengan Sultan Kelantan, masih menjadi tanda tanya, namun Leon sering disebut menjadi pewaris takhta.

Baru-baru ini, Oksana ada memuat naik gambar anak sulungnya di Insta Story dengan membandingkan wajah Ismail Leon itu bersama beberapa wajah kerabat diraja termasuk Sultan Kelantan, Sultan Muhammad V.

Malah, Oksana turut membuat perbandingan wajah anak lelakinya itu dengan dengan kerabat diraja negeri Kelantan iaitu Sultan Ismail Petra Ibni Almarhum Sultan Yahya Petra dan bekas Raja Permaisuri, Tengku Anis Binti Tengku Abdul Hamid.

Oksana juga memuat naik foto perbandingan wajah Ismail Lekon dengan wajah Sultan Ismail Petra Ibni Almarhum Sultan Yahya Petra dan Sultan Muhammad V, turut diletakkan kapsyen ‘Like grandpa’.

Oktober 2019, Oksana memfailkan petisyen paterniti di Mahkamah Rusia menamakan Sultan Muhammad V sebagai defendan, selepas menuntut elaun bulanan sebanyak RM123,000 dan hartanah di Moscow dan London bernilai RM47 juta.

Ia selepas peguam Sultan Muhammad V menolak dakwaan Oksana bahawa beliau merupakan bapa kepada Leon. Dalam pada itu, Oksana menegaskan Leon merupakan anak hasil perkahwinan mereka dan mendakwa wajah anaknya seiras Sultan Muhammad V.


Perlu Masa Padam Foto Seksi, Zizi Kirana Minta Netizen Sabar

Sebelum ini memaklumkan dia akan menjaga penampilan dan tidak akan lagi berpakaian terdedah, penyanyi Zizi Kirana memohon kepada netizen agar memberi masa kepadanya untuk memadam semua gambar seksi yang dimuat naik di Instagram.

Kata Zizi lagi, dia turut meminta netizen bersabar dan tidak mendesak dirinya untuk mengikut telunjuk mereka. Ujarnya, banyak gambar yang perlu dipadam dan dia memerlukan masa untuk berbuat demikian.

BACA: Tak Sanggup Tengok Ibu Sedih, Zizi Kirana Janji Tak Pakai Seksi Lagi

“Kelakarlah netizen ini. Bila keluar kenyataan saya sudah padam gambar seksi, kelam kabut terus scroll sampai ke gambar pertama yang aku muat naik dulu. Lepas itu apabila ada gambar yang aku tertinggal terus kata tak padam pun.

“Gaisss! Santai baaa. Satu-satu ok. Kesabaran amat diperlukan di sini. Sebab banyak gambar kat Instagram tu,” katanya.

Dalam pada itu, Zizi turut mendoakan kebaikan dan kesejahteraan untuk peminat serta semua netizen.

Terdahulu, Zizi berkata dia tidak lagi memakai pakaian yang mendedahkan bentuk badan selepas ditegur oleh ibunya. Tidak sanggup melihat ibunya bersedih, Zizi juga berazam untuk berubah ke arah yang lebih baik.


Amelina Akui Duit KWSP Sudah Habis Dikorek

Berdepan dengan pandemik COVID-19, tahun 2020 sememangnya memberi impak besar buat semua pihak apatah lagi ramai yang terjejas pendapatan termasuklah buat penggiat seni yang tidak dapat membuat persembahan seperti biasa.

Sedih apabila tidak dapat menyanyi dan menghiburkan peminat atas pentas, penyanyi Amelina reda dan pasrah dengan situasi COVID-19 melanda negara. Ujarnya, dia kini cuba mencari platform lain untuk menghiburkan peminat.

“Saya tidak menafikan 2020 memberikan impak besar kepada pejuang seni dan tidak kurang, masyarakat seluruh dunia. Bagi saya, 2020 sangat mencabar.

“Awalnya, saya sangat takut tetapi sekarang ini, saya sudah reda. Apapun berlaku, hidup perlu diteruskan. Bukan saya sahaja, tetapi seluruh dunia terkesan dengan pandemik ini. Kita janganlah kutuk dan caci maki kerana semua orang terkesan dengan pandemik ini,” katanya.

Dalam pada itu, Amelina turut menyangkal sangkaan pendapat netizen yang beranggapan golongan artis hidup mewah. Namun, Amelina berkata dia seorang yang berjimat apatah lagi duit KWSP sudah habis digunakan.

“Saya termenung memikirkan soal ini sebab saya tak tahu berniaga. Nak cari kerja pun usia bukan muda lagi, tambah pula sekarang ramai kena buang pekerja.

“Kumpulan Wang Simpanan Pekerja (KWSP) pun tiada, jadi mana nak korek duit? Kalau ada pun duit KWSP masa kerja kilang dahulu, tetapi berapa sen sangat.

“Lagipun, duit KWSP kerja kilang dahulu sudah habis dikorek. Sekarang, saya hanya bergantung kepada pendapatan menyanyi. Nasib baik, saya seorang yang berjimat cermat, bukan jenis lupa diri ketika berduit. Saya jenis menyimpan,” katanya.

Sementara itu, Amelina meluahkan rasa syukur meskipun kegiatan nyanyian tidak dapat dijalankan namun dia diberikan peluang untuk berlakon.


Intan Ladyana, Harris Alif Kahwin Mac Ini?

Timbul desas-desus mengatakan bakal menamatkan zaman bujang pada Mac depan, bagaimanapun Intan Ladyana tidak mengiya atau manafikan pengkhabaran mengenai dia dan kekasihnya, pelakon muda, Harris Alif.

Dikatakan masih dalam proses mencari lokasi sesuai untuk majlis hari bahagianya itu, Intan berkata berkata dia akan berkongsikan perkhabaran gembira itu apabila tiba masanya nanti.

“Insya-Allah, bila tiba masanya akan diberitahu juga nanti, tunggulah. Bukan saya taknak mengaku (rancang kahwin), tapi biarlah sampai masanya dahulu.

“Saya ini jenis orang yang tidak suka bercerita, kalau tak ada apa-apa lagi. Cuma, yang boleh saya cakap sekarang, Insya Allah akan diberitahu nanti,” katanya kepada Harian Metro.

Akui sudah bersedia untuk untuk melangkah ke fasa berumah tangga, Intan meminta peminat mendoakan yang baik-baik sahaja dan enggan bercerita mengenai soal peribadi.

“Insya- Allah, saya dah sedia. Pada umur saya kini, kalau masih tak sedia, tak tahu lah. Apapun doakan sahaja.

“Dalam soal peribadi ini, saya memang tak gemar bercerita sangat. Sejak dari dahulu, saya memang memilih untuk lebih berkongsi cerita mengenai kerjaya berbanding peribadi,” katanya.


DSV Menang Hak Jagaan Anak, Cik B Akan Hubungi Bapa Bila Dah Sedia

Umum mengetahui sebelum ini bekas suami usahawan kosmetik Datuk Seri Vida iaitu Mohd Amin Yasin memfailkan tuntutan hadhanah terhadap dua anaknya di Mahkamah Syariah Kota Bharu, Kelantan.

Bagaimanapun, Mahkamah Tinggi Syariah hari ini memutuskan DSV mendapat hak penjagaan terhadap kedua-dua anaknya, Cik B dan Kacak.

Dalam pada itu,  Hakim Mahkamah Tinggi Syarie, Datuk Abu Bakar Abdullah Kutty mengarahkan Nur Edlyn Zamilleen atau lebih dikenali dengan nama Cik B dan Eric Zaquaan (Kacak), 14 menghubungi bapa mereka sekurang-kurangnya sekali dalam sebulan.

Meluahkan rasa syukur apabila hak penjagaan berpihak kepadanya, DSV berkata dia sangat lega kerana  kes berkenaan tidak mengambil masa yang lama kerana bimbang ia boleh mengganggu emosi kedua-dua anaknya.

“Alhamdulillah, hak penjagaan hadanah dapat pada saya dan kes ini tidak dipanjang-panjangkan atas budi bicara hakim,

“Saya sangat lega kerana keputusan ini tidak mengganggu emosi anak-anak. Saya harap lepas ini jangan pula ada yang cakap Cik B dan Kacak derhaka pula sebab tidak mahu jumpa bapa,” katanya.

Kata DSV lagi, mahkamah turut memberi hak kepada kedua anaknya membuat keputusan untuk bertemu bapa mereka sekiranya sudah bersedia. Sementara itu, Cik berkata dia dan Kacak akan menghubungi bapanya apabila mereka sudah bersedia.

Datuk Seri Vida mendirikan rumah tangga dengan Mohd Amin pada tahun 2000 dan bercerai pada 2008. Mereka dikurniakan empat cahaya mata, namun anak pertama dan kedua mereka meninggal dunia dalam kejadian kebakaran rumah pada 2013.


Puteri Sarah & Suami Sudah Berbaik, Mula Masuk Kelas Agama

Sebelum ini kemelut rumah tangga Puteri Sarah dan suaminya pelakon dan pengarah, Syamsul Yusof hangat diperkatakan apabila pasangan itu mengaku sudah hampir tiga bulan tidak tinggal sebumbung.

Mengakui masih berhubung dengan suaminya, Puteri Sarah berkata dia dan Syamsul kini dalam dalam fasa berbaik dan mengharapkan doa orang ramai supaya rumah tangga mereka kembali pulih.

BACA: Sambut Birthday Tanpa Syamsul, Puteri Sarah Doa Rumah Tangga Berkekalan

“Kami masih berhubung dan kadang-kadang Syamsul datang bertemu anak-anak. Insya-Allah, kami dalam fasa berbaik, tapi dalam tempoh ini harapnya semua dapat berikan sokongan dan mendoakan yang terbaik. Jangan harap perkara buruk berlaku.

“Sudah menjadi lumrah apabila seseorang jatuh pasti akan ada individu yang bertepuk tangan, tapi saya tidak akan biarkan perkara itu berlaku,” katanya.

Meskipun rumah tangga berdepan episod duka tahun lalu, namun Sarah mahu terus bangkit serta tidak mahu terus hanyut perasaan sedih. Malah, dia turut mengikuti kelas agama untuk menjadi insan lebih baik.

“Saya mengharapkan tahun ini akan menjadi tahun yang lebih baik buat saya. Saya juga kini sudah mula mengikuti kelas usrah setiap minggu.

“Bagi saya sebelum nak betulkan orang lain, saya perlu perbaiki diri terlebih dahulu. Alhamdulillah, setakat ini sudah tiga kali saya mengikuti kelas usrah dan banyak pengisian yang saya belajar.

“Malah sepanjang kelas terbabit hati saya jadi tenang mungkin apabila membabitkan majlis ilmu ini ada banyak malaikat dengan kita, jadi Tuhan beri ketenangan itu sehingga saya lupa mengenai hal dunia,” katanya.


Dulu Tak Terfikir Nak Ada Anak, Sekarang Jehan Miskin Tak Sabar Jadi Bapa

Bakal menimang anak sulung tidak lama lagi, pelakon Jehan Miskin tidak sebar untuk menantikan kelahiran cahaya mata pertamanya dan bergelar bapa selepas lapan tahun mendirikan rumah tangga.

Menurut Jehan, dia dan isteri tidak terfikir untuk menimang cahaya mata sebelum ini sehinggalah isterinya, Julie Camelia Rhee Abdullah menyatakan hasrat untuk menjadi ibu.

BACA: Tujuh Tahun Menanti, Jehan Miskin & Isteri Bakal Timang Anak Pertama

“Sebenarnya masa mula-mula kahwin, kami tidak fikir sangat soal cahaya mata kerana kami bahagia berdua. Namun, memikirkan kami sudah lama bersama, kami terbuka hati dengan idea (anak) itu beberapa tahun kebelakangan ini, lebih-lebih selepas bapa saya meninggal dunia.

“Tiba-tiba isteri menyatakan keterujaan betapa gembiranya dia jika memiliki seorang anak tahun lalu. Alhamdulillah, dia terus hamil pada minggu yang sama,” katanya.

Dalam pada itu, Jehan akui terkejut dan meluahkan rasa syukur  hasrat mereka dikurniakan rezeki cahaya mata dengan cepat apatah lagi dia kini sudah berusia 41 tahun.

“Kami sebenarnya jangka usaha itu akan mengambil masa beberapa tahun. Namun, saya sangat bersyukur ia terus terjadi kerana saya pun sudah berusia 41 tahun.

“Lagipun, kami memang sudah bersedia untuk ada anak. Ia ibarat bonus kejutan di waktu pandemik ini memandangkan kita tidak dapat melancong ke luar negara,” katanya.

Terdahulu, Jehan berkongsikan berita gembira mengesahkan isterinya hamil anak pertama pada September lalu. Jehan mendirikan rumah tangga dengan wanita warga Korea Selatan itu pada 2013.


Ziela Jalil Akui Hampir Dua Tahun Bermadu, Pilih ‘Datuk’ Sebagai Suami

Semalam hangat diperkatakan di media sosial mengenai penerbit dan pelakon terkenal, Datuk Ziela Jalil apabila ada netizen mendakwa dia sudah pun mendirikan rumah tangga dengan lelaki bergelar Dato’ dan hidup bermadu.

Mengakui sudah hampir dua tahun berkahwin, Ziela berkata dia tiada niat untuk merahsiakan perkahwinan dan menyembunyikan status sebagai isteri kedua. Ujarnya, dia berbuat demikian kerana mahu menjaga hati banyak pihak dan menunggu masa sesuai untuk kongsikan kepada umum.

BACA: Sudah Dua Tahun Kahwin, Gadis Dakwa Ziela Jalil Isteri Kedua Bapanya?

“Sebenarnya, saya sudah lama memasang niat berkongsi berita gembira kepada rakan media. Cuma, saya menanti masa yang sesuai untuk berbuat demikian. Sebagai isteri kedua, saya perlu menjaga hati banyak pihak terutama keluarga isteri pertama.

“Sejujurnya, saya terkejut dan sedikit ralat apabila gadis berkenaan terlebih dahulu mendedahkan perkara ini kepada umum menerusi Twitter.

“Pun begitu, saya bersikap positif dengan melihat tindakannya sebagai satu isyarat menandakan masa untuk saya berkongsi berita ini kepada umum sudah tiba,” katanya kepada BH Online.

Bernikah pada Februari tahun lalu selepas lima minggu berkenalan, Ziela berkata sebelum ini dia sering mengatakan bahawa tidak akan berkahwin lagi namun mungkin sudah ditentukan Ilahi dia akan berumah tangga lagi.

“Suami, Datuk Syed Osman Al Habshee adalah Pengerusi Masjid Ibnu Mas’ud. Kami bernikah pada 17 Februari 2019 selepas lima minggu berkenalan.

“Pada awalnya, saya cuba merahsiakan perkahwinan daripada keluarga termasuk anak-anak kerana tidak mahu melukakan hati mereka. Saya tak mahu mereka merasa seolah-olah saya sudah melupakan bapa mereka.

“Mungkin sudah tersurat jodoh saya dan satu ujian buat saya. Mungkin sebelum ini saya sering mengatakan yang tidak akan berkahwin lagi, namun siapalah saya untuk menidakkan ketentuan Ilahi,” ujarnya.

Menafikan dakwaan kononnya dia berkahwin kerana harta, Ziela berkata suaminya hanya orang biasa. Ujarnya, dia tertarik dengan personaliti lelaki berkenaan yang bersikap terbuka dan seorang yang memahami.

“Bayangkan, selama sebelas tahun saya hidup bersendirian ditemani kenangan bersama arwah suami, sudah tentu agak sukar untuk saya memutuskan untuk berkahwin semula apatah lagi untuk menjalani kehidupan bermadu seperti sebelum ini,” katanya.

Terdahulu, Ziela berkahwin dengan Tan Sri Megat Junid namun suaminya meninggal dunia akibat kanser prostat pada 2008. Hasil perkahwinan, mereka dikurniakan dua orang cahaya mata iaitu Datuk Megat Firdouz Megat Junid dan Dr Puteri Julia Nabilah Megat Junid.


Ayda Jebat Lebih Suka Suami Cukur Jambang

Jumaat lalu, pasangan selebriti Ayda Jebat dan Nabil Mahir selamat diijabkabulkan dengan sekali lafaz. Namun apa yang menjadi perhatian ketika majlis itu adalah penampilan Nabil yang kemas tanpa jambang.

Sinonim dengan imej berjambang sebelum ini, Nabil berkata dia mencukur licin jambang pada hari bahagianya itu bagi memenuhi permintaan isterinya.

“Dari awal dia memang suka kalau saya cukur licin jambang. Cuma kalau nak diikutkan, saya lebih suka simpan, nampak lagi macho dan ‘garang’. Tapi demi hari bahagia kami, saya okay sahaja tampil sedemikian,” katanya.

Dalam pada itu, ditanya adakah dia akan menghalang isterinya dari terus aktif dalam bidang seni, bekas hos program HLive! itu berkata dia akan menyekat punca rezeki Ayda selagi Ayda tahu menjaga batas dengan statusnya kini bergelar isteri.

“Saya tidak halang asalkan dia tahu beza baik dan buruk, termasuk dalam soal pemakaiannya. Tak naklah seksi sangat,” sambung Nabil,” katanya.


Lufya Omar Dipuji Bawa Anak Jumpa Bekas Suami

Meskipun sebelum ini hangat diperkatakan mengenai pelakon Lufya Omar dan bekas suaminya Dr Che Hafiz, bagaimanapun kedua mereka dikhabarkan sudah berbaik demi anak tunggal mereka, Laana Haura.

Malah, baru-baru ini Lufya dilihat ada berkongsikan video pendek memaparkan dia membawa Haura berjumpa dengan bapanya di sebuah pusat membeli-belah.

Menerusi entri itu, Lufya berkata anaknya sangat gembira apabila dapat berjumpa bapanya dan dia sanggup lakukan apa sahaja demi anak tunggalnya itu.

Diruangan komen, rata-rata netizen terharu dan memuji sikap profesional penyanyi itu sudah pun melupakan hal lama dan mengutamakan anak mereka meskipun tidak lagi bergelar suami isteri.

Dalam pada itu, ramai yang teruja dan sebak apabila melihat reaksi Haura yang sangat gembira dan berharap anak kecil itu akan turus dapat merasai kasih sayang daripada ibu bapanya.

Lufya dan Dr Che Hafiz mendirikan rumah tangga pada tahun 2016, namun mahligai perkahwinan mereka hanya mampu bertahan selama empat tahun sebelum mengambil keputusan untuk berpisah Julai tahun lalu.


Cuba Jadi Penghantar Makanan, Waris Akui Bukan Tugas Mudah

Pekerjaan sebagai penghantar makanan sememangnya bukan tugas mudah apatah lagi mereka perlu melayan pelbagai ragam dan kerenah pelanggan serta berdepan dengan cuaca panas dan hujan.

Baru-baru ini, menerusi Instagram penyanyi rap Waris atau nama sebenarnya Muzzammil Alias memuat naik satu gambarnya sedang menjalankan tugas sebagai seorang penghantar makanan menjadi perhatian ramai.

BACA: “Tak Reti Nak Respek, Saya Nak Berhenti Guna Nama Waris”

Perkongsian penyanyi lagu Rembau Most Wanted itu menerima pelbagai reaksi daripada netizen yang mendoakan agar niatnya untuk mencari rezeki yang halal dipermudahkan.

Menerusi satu lagi entri, Waris mengucapkan terima kasih kepada netizen yang mendoakannya serta turut berkongsikan pengalamannya untuk mencari seorang penghantar makanan.

Waris berkata pekerjaan sebagai seorang rider banyak cabaran dan baginya tugas tersebut sangat berat serta mengakui tidak mampu untuk menjalankan tugas berkenaan.

Tidak berniat untuk merendahkan pekerjaan ‘rider’, sebaliknya untuk mengingatkan diri agar sentiasa bersyukur dengan segala nikmat dan rezeki yang dimiliki.


Sudah Dua Tahun Kahwin, Gadis Dakwa Ziela Jalil Isteri Kedua Bapanya?

Sejak semalam hangat diperkatakan di media sosial mengenai seorang pelakon dan penerbit drama terkemuka apabila didakwa sudah hampir dua tahun bermadu dan bergelar isteri kedua.

Memetik portal BeautifulNara, menurut satu sumber dipercayai, penerbit berkenaan didakwa telah mendirikan rumah tangga dengan lelaki bergelar Dato’ dan bernikah di sebuah masjid di ibu negara dua tahun lalu.

BACA: Hans Isaac, Ziela Jalil Dan Norman KRU Terima Gelaran Dato’

Malah, sumber tersebut turut mengirimkan beberapa keping gambar dan perkongsian di media sosial seolah memberi ‘hint’ bahawa dia sebenarnya sudah bergelar isteri orang.

Difahamkan, perkara itu sudah diperkatakn netizen sejak April lalu namun tiada pendedahan lanjut mengenai apa yang berlaku.

Dalam pada itu, menerusi laman Twitter seorang gadis bernama Lola mengakui penerbit drama yang menyembunyikan perkahwinan daripada umum itu merupakan pelakon Ziela Jalil dan juga ibu tirinya.

Gadis itu mengakui Ziela merupakan ibu tirinya dan mereka sekeluarga menerima kehadiran Ziela Jalil dengan hati yang terbuka. Katanya lagi, meskipun bapanya berkahwin lagi, namun bapanya seorang yang bertanggungjawab yang tetap sayangkan anak-anak dan ibunya.

Bagaimanapun, setakat ini masih tiada kenyataan lanjut daripada Ziela sendiri sama ada benar atau tidak dakwaan tersebut. Apa-apa pun, sama-sama kita nantikan penjelasan daripada Ziela.


Mawar Rashid Selamat Lahirkan Bayi Perempuan

Tahniah diucapkan kepada pelakon Mawar Rashid yang selamat melahirkan anak kedua di sebuah pusat perubatan swasta di Kuala Lumpur pagi semalam.

Berita gembira itu dikongsikan oleh suaminya, Raf Yaakob menerusi akaun Instagram miliknya. Raf memaklumkan isterinya melahirkan anak perempuan mereka secara normal.  Raf turut meluahkan rasa syukur proses kelahiran berjalan lancar isteri dan anaknya berada dalam keadaan baik.

BACA: Hantar Rafael Ke Sekolah, Mawar Rashid Kesal Dituduh Malas Jaga Anak

“Syukur Alhamdulillah. Anak perempuan kami telah pun selamat dilahirkan. Mommy ok, Baby pun ok. Mawar selamat melahirkan secara normal. Saya sangat bangga dengan awak, cinta hatiku, Mawar,” katanya.

Menerusi perkongsian itu, Raf turut berkongsikan nama anak perempuannya yang diberi nama Raden Seri Rossabella Cinta.

Mawar dan Raf mendirikan rumah tangga pada November 2017 dan dikurniakan seorang anak lelaki, Raden Muhammad kini berusia dua tahun.


Ayda Jebat, Nabil Mahir Tak Sabar Nak Anak

Tahniah diucapkan kepada pelakon dan penyanyi Ayda Jebat sah bergelar isteri kepada pengacara Nabil Mahir semalam dalam satu majlis diadakan secara sederhana di Masjid Al-Taqwa, Taman Tun Dr. Ismail.

Meluahkan rasa syukur majlis pernikahannya berjalan dengan lancar meskipun dalam situasi pandemik COVID-19, Ayda menitipkan ucapan terima kasih kepada peminat dan orang ramai yang mendoakan kebahagiaannya.

BACA: Ayda Jebat Sah Bergelar Isteri Nabil Mahir Dengan Sekali Lafaz

“Alhamdulillah, walaupun kini kita berada dalam norma baharu, syukur majlis pernikahan kami berjalan dengan lancar seperti yang dirancang.

“Di sebalik pandemik Covid-19 yang membataskan banyak perkara, kami memilih untuk melangsungkan yang wajib dulu. Terima kasih buat semua yang mendoakan,” katanya.

Dalam pada itu, Ayda berkata dia sudah bersedia untuk menggalas tanggungjawab sebagai ister dan tidak menolak seandainya cepat dikurniakan cahaya mata.

“Ini adalah perkara baharu dalam hidup kami sebagai suami isteri. Saya dan Nabil percaya akan ada banyak dugaan serta cabaran yang bakal ditempuh.

“Jujurnya, kami sudah lama impikan saat ini dan juga sudah bersedia untuk menimang zuriat secepat mungkin, insya-Allah,” katanya.


Netizen Kritik Drama Melayu Asyik Kisah Orang Kaya, Aeril Zafril Padam Komen

Boleh dikatakan kebanyakan drama yang ditayangkan di stesen televisyen tempatan kini banyak berkisarkan tentang cinta, fantasi dan kisah orang kaya.

Muak dengan jalan cerita drama yang sama sahaja, ramai yang meninggalkan komen meluahkan perasaan mereka di Instagram pelakon Aeril Zafrel.

“Kenapa padam komen saya, tak betul ke komen saya tu? Tahap cerita Melayu tak habis-habis dengan kahwin, projek juta-juta, Datuk Sana, Tan Sri sini.

“Bukan suruh puaskan hati semua orang. Tapi cuba perbaiki mutu drama tempatan, barulah tarik minat orang untuk menonotn. Tolong beritahu dengan pengarah sana,” tulis seorang netizen.

Difahamkan, individu berkenaan meluahkan pendapatnya tentang drama terbaru lakonan Aeril berjudul Tercipta Satu Ikatan. Tidak hanya berdiam diri, Aeril dilihat membalas pertanyaan netizen tersebut dan memberi lima sebab mengapa dia memacam komen individu berkenaan.

Aeril berkata individu tersebut tidak seharusnya terus menghentam sesebuah karya sebelum menonton secara keseluruhan.

Kata Aeril lagi, setiap stesen televisyen menyediakan slot waktu berbeza untuk pelbagai genre rancangan dan penonton boleh memilih rancangan mengikut citarasa mereka masing-masing.

“Contohnya untuk cerita tentang budaya dan kemasyarakatan sudah ada tokoh pembikinnya. Untuk kisah benar atau cerita realiti, ada National Geographic contohnya.

“Jadi awak boleh memilih ikut selera sendiri, bukannya miliki sifat mahu orang lain jadi atau ikut selera awak,” katanya.


“Pelawak Sekarang Syok Sendiri, Tak Sensitif”

Baru-baru ini hangat diperkatakan apabila ada pelawak mengguna jenaka berunsur lucah sehingga mengundang kecaman. Sudah lama berada dalam industri hiburan tanah air, pelawak veteran Hamid Ghurka menyifatkan pelawak masa kini hanya syok sendiri dan tiada mesej dalam berjenaka.

Menurut Hamid lagi, rata-rata pelawak zaman sekarang disifatkan ‘kosong’ dan tidak sensitif dalam berjenaka sekaligus memberi pandangan buruk terhadap dunia komedi tempatan.

“Pelawak sekarang banyak buat komedi syok sendiri. Tidak fikir sensitiviti orang. Kami buat lawak dulu ada mesej, bukan komedi kosong sekadar nak buat orang ketawa semata-mata.

“Kadang-kadang ada segelintir pelawak yang buat jenaka syok sendiri. Tak ada mesej. Kelakar kosong sahaja. Kita buat lawak kena ada mesej dan jangan membuat penonton berkecil hat,” katanya.

Pelawak berusia 88 tahun itu berkata, ketika zaman kegemilangannya mereka digelar ‘pelawak kerajaan’ kerana dalma berjenaka tetap menyampaikan mesej yang baik.

“Sebab itu orang dahulu gelar kami ‘pelawak kerajaan’. Kita bantu menyalur mesej baik walaupun dalam berjenaka. Tapi itulah, kita ini hanya mampu beri pandangan. Siapa nak dengar kan,” katanya

Terdahulu, rular di media sosial apabila sebuah kumpulan lawak mengguna jenaka berunsur lucah sehingga mengundang kecaman netizen serta meminta ahli kumpulan tersebut membuat permohonan maaf secara terbuka.


Kongsi Gambar Tangan Lelaki, Mawar Karim Dah Jumpa Pengganti?

Hampir setahun lebih bergelar ibu tunggal, baru-baru perkongsian gambar terbaru oleh pengusaha tudung terkemuka, Mawar Karim di akaum Instagram miliknya menjadi perhatian ramai.

Menerusi entri itu, Mawar yang juga bekas isteri kepada pelakon Fizo Omar ada memuat naik gambar memaparkan dirinya serta turut kelihatan tangan seorang lelaki misteri.

Diruangan komen, rata-rata netizen tertanya-tanya siapakan gerangan lelaki misteri itu dan hanya membiarkan peminat berteka-teki mengenai siapakah pemilik tangan tersebut. Menerusi perkongsian tersebut Mawar turut menulis beberapa coretan serta azam baru sempena kedatangan tahun 2021.

Dalam pada itu, di Insta Story Mawar ditanya adakah dia sudah temui pengganti bekas suaminya, malah ada yang bertanyakan adakah dia akan kembali bersama bekas suaminya.

Bagaimanapun, Mawar menjawab soalan itu terlalu peribadi untuk dikongsikan kepada umum. Mawar juga sempat mengucapkan terima kasih kepada mereka yang menyokongnya selama ini.

Mawar dan Fizo telah berkahwin pada November 2013 rumah tangga mereka hanya mampu bertahan selama 6 tahun apabila bercerai pada Julai 2019. Hasil perkahwinan mereka dikurniakan seorang anak perempuan, Wan Maryam kini berusia empat tahun.


Jual Pisang Di Gerai, Netizen Hina Saharul Ridzwan Tiada Job

Tidak hanya bergantung pendapatan sebagai anak seni semata-mata, boleh dikatakan ramai selebriti kini bijak mengambil peluang untuk menjana wang tambahan dengan menceburi bidang perniagaan.

Malah, ramai selebriti tidak kisah untuk berniaga di gerai atau tepi jalan asalkan mempersoleh rezeki yang halal. Namun, ada segelintir pihak yang memandang rendah usaha golongan selebriti yang berniaga.

Seperti yang dilalui pelakon Saharul Ridzwan yang menerima mesej daripada netizen yang menyifatkan perniagaan pisang yang diusahakannya itu adalah sesuatu yang memalukan.

Malah, netizen tersebut turut bertanyakan soalan biadap adakah pelakon itu sudah tidak menerima tawaran berlakon sehingga terpaksa menjual pisang.

Tidak mudah melatah dengan mesej negatif daripada netizen itu, Saharul membalas bahawa dia tidak malu berniaga di gerai asalkan ianya rezeki halal. Saharul turut mempersoalkan sudah masuk tahun 2021 namun masih ada lagi pemikiran negatif seperti itu.

Diruangan komen, rata-rata netizen menasihatkan Saharul agar tidak ambil peduli dengan komen negatif individu tersebut dan menjadikannya sebagai pembakar semangat untuk terus maju dalam dunia perniagaan.


Bertemu Jodoh, Mira Filzah Anggap Tahun 2020 Sangat Indah

Meskipun 2020 merupakan tahun penuh dugaan dan cabaran ditambah dengan pandemik COVID-19, namun pelakon dan pengacara popular Mira Filzah menyifatkan tahun ini merupakan yang indah baginya.

Dipertemukan jodoh dan mendirikan rumah tangga dengan jejaka pilihan hati, Wan Emir Astar pada Ogos lalu, menerusi Instagram Mira ada berkongsikan beberapa foto mengimbau kembali momen sepanjang tahun 2020.

BACA: Terima 68 Juta Likes, Peminat Gelar Majlis Mira Filzah ‘Wedding Of The Year’

Menerusi perkongsian itu, Mira meluahkan rasa syukur ke hadrat Ilahi kerana mengurniakan lebih daripada apa yang diimpikan.

“Terima kasih Allah kerana mengurniakan saya lebih daripada apa yang saya layak. Syukur alhamdulillah untuk setiap hari dan segalanya. Saya sudah jumpa kekasih hati saya. Tahun yang indah, terima kasih 2020,” tulisnya.

Terdahulu, Mira dan Wan Emir yang juga anak kepada Timbalan Menteri di Jabatan Perdana Menteri, Datin Mastura Mohd. Yazid diijabkabulkan pada 3 Ogos lalu selepas hampir setahun berkenalan.


Ayda Jebat Sah Bergelar Isteri Nabil Mahir Dengan Sekali Lafaz

Tahniah diucapkan kepada pelakon dan penyanyi Ayda Jebat sah bergelar isteri kepada pengacara, Nabil Mahir dengan sekali lafaz dalam satu majlis yang diadakan secara sederhana di Masjid Al-Taqwa, TTDI, Kuala Lumpur kira-kira jam 3.28 petang.

Pasangan itu dinikahkan Ustaz Rozimi Zamri, Ketua Penolong Pengarah Kanan Bahagian Perkahwinan dan Pembangunan Keluarga (JAWI) dengan disaksikan bapa pengantin lelaki, Datuk Ahmad Mahir Kamarudin dan  Wan Jean Basri Wan Othman.

BACA: Ayda Jebat Tak Sabar Nak Kahwin, Nekad Jadi Isteri Nabil Mahir

Pada majlis  berkenaan, rombongan pengantin lelaki menyerahkan tujuh dulang hantaran berbalas sembilan dulang daripada pengantin perempuan dengan mas kahwin berupa seutas gelang emas.  Bagaimanapun, jumlah wang hantaran dirahsiakan atas permintaan keluarga.

Terdahulu, Ayda dan Nabil mengikat tali pertunangan pada 28 April lalu menerusi aplikasi Google Meet bagi mematuhi pelaksanaan Perintah Kawalan Pergerakan (PKP).


“Apabila Seseorang Itu Ambil Selain Sunnah, Maka Binasalah Dirinya”

Sebelum ini kemelut hubungan antara Pencetus Ummah (PU) Riz dan selebriti popular Neelofa hangat diperkatakan netizen. Bagaimanapun, sehingga kini status hubungan mereka masih lagi menjadi tanda tanya.

Malah, sehingga kini PU Riz masih lagi berdiam diri mengenai isu tersebut. Namun, menerusi posting terbaru di akaun Instagram, PU Riz dilihat ada berkongsikan sepotong hadis mengingatkan mengenai ujian dalam kehidupan.

Perkongsian tersebut dilihat seolah menggambarkan bahawa dia harus kuat berdepan dengan pelbagai ujian dan dugaan yang mendatang serta berpegang teguh dengan sunnah Nabi.

Terdahulu, kisah hubungan pasangan itu hangat diperkatakan susulan muat naik ahli keluarga Neelofa di Insta Story. Lebih mengejutkan netizen apabila gambar ketika majlis merisik sudah pun dipadam serta ahli keluarga Neelofa tidak lagi mengikuti PU Riz di Instagram.

Dalam pada itu, Neelofa menafikan dirinya terkena minyak pengasih sehingga mahu membelanjakan sejumlah wang yang banyak buat PU Riz dan keluarganya serta menafikan khabar angin mengatakan mereka sudah berkahwin secara senyap di Kelantan.


Fattzura Kongsi Wajah Anak, Ramai Puji Kecomelan Nur Fatima Aisya

Selepas hampir dua bulan menanti, tepat jam 12.00 malam tadi bersempena dengan tahun baru 2021, Nur Fazura dan Fattah Amin berkongsikan wajah puteri sulung mereka di akaun Instagram masing-masing.

Perkongsian Fattah dan Fazura itu ternyata membuatkan peminat dan netizen teruja apatah lagi sudah lama menantikan untuk melihat wajah anak pasangan selebriti tersebut selepas selamat dilahirkan pada 2 Oktober lalu

Perkongsian tersebut dibanjiri dengan pelbagai komen daripada netizen yang memuji dan geram dengan kecomelan Nur Fatima Aisya. Malah, ada yang mengatakan apabila besar kelak pasti Fatima cantik seperti ibunya.

Dikesempatan itu juga, Fazura dan Fattah sempat mengucapkan selamat menyambut tahun baru 2021 buat semua peminatnya.


Kombinasi 2 Warna Ini Memberikan Mesej Yang Anda Sendiri Pun Tak Jangka!

Kuning dan Kelabu! Siapa sangka warna pantone untuk 2021 ni rupanya ada mesej tersendiri. Paling win apabila anda matchkan dengan membeli perabot untuk diletakkan di rumah. Fuh, mau meletop kalitu.

Hah! Pada anda yang tak tahu warna pantone tu apa, sini kami terangkan. Warna Pantone ni adalah kod warna yang mewakili warna tertentu. Untuk bahasa mudahnya, pantone adalah bahasa standard untuk warna.

Macam yang kami cakapkan tadi kat atas, kombinasi warna pantone kuning dan kelabu sebenarnya membawa maksud kekuatan dan harapan untuk anda lebih kuat dan menaikkan lagi semangat anda!

Jangan tak tahu gais, kalau anda tengok contoh macam dengan warna hijau yang melambangkan kedamaian dan ketenangan. Ha…macam tu juga warna-warna yang lain. Ada maksudnya yang tersendiri dan sedikit sebanyak memainkan peranan dalam kehidupan seharian kita tau.

Warna kuning yang terang turut menyampaikan mesej yang mesra dan anda akan berasa tenang jer. Kalau anda nak tahu, gabungan kuning dan kelabu untuk perabot memberikan kemasan yang luar biasa dalam rumah anda nanti.

Gabungan ideal ini sama ada di rumah atau di ruang komersial dapat memberikan asas yang kukuh untuk menerangi ruangan rumah anda. Dalam masa yang sama dapat membuatkan minda anda terbuka dengan gabungan dua warna ini.

Cuba anda bayangkan kalau ada perabot warna camni di rumah anda, barulah mood on bila berada dalam rumah nanti!

Nak nak pula nanti nak sambut Tahun Baharu Cina. Mestilah nak rumah cantik kan? Elok sangat lah kalau nak tukar perabot tu.

Semua perabot di rumah seperti sofa, meja dan kerusi makan, side table, meja kopi, kabinet dan banyak lagi anda boleh dapatkan di Rozel. Tak payah pening-pening dah nak mencari.

Jualan eksklusif ini untuk anda sempena Sambutan Tahun Baharu Cina bermula 1 Januari hingga 31 Januari 2021.

Anda boleh ‘melawat’ Virtual Showroom mereka di LINK INI. Awas! Pastikan iman anda kuat untuk view semua perabot yang ada yer. Confirm jatuh hati!

Anda juga boleh view kesemua perabot secara online dahulu sebelum walkin ke showroom Rozel.

Jap! Ada lagi…anda boleh lakukan ansuran bulanan dengan faedah 0% hingga 24 bulan! Pergh, nikmat…

Dah tak nak cakap banyak, lihat sendiri di showroom Rozel terdekat anda di SINI.

#RozelMY #contemporary #fusion #tailored #opulent #sculpted #architectural #traditional #luxurious #timeless #classic #essential #elegant #rozel #sofa #furniture #leather #livingroom


Terima 68 Juta Likes, Peminat Gelar Majlis Mira Filzah ‘Wedding Of The Year’

Meskipun sudah tiga bulan mendirikan rumah tangga, namun kisah pasangan pelakon dan pengacara Mira Filzah dan suaminya, Wan Emir Astar masih lagi menjadi bualan netizen.

Seperti biasa bagi mengakhiri tahun 2020, Mira dilihat ada memuat naik kompilasi gambar top 9 sepanjang tahun 2020 di akaun Instagram miliknya sebentar tadi.

Apa yang menjadi perhatian, sepanjang tahun 2020 Mira menerima sebanyak 68.8 juta tanda suka pada gambar yang pernah dimuat naik olehnya pada tahun ini.

Lebih istimewa kebanyakan gambar yang tersenarai dalam top 9 itu ialah ketika majlis pernikahannya serta gambar bersama keluarga dan suami tersayang.

Melihatkan gambar-gambar tersebut, ramai peminat menyifatkan perkahwinan Mira sebagai ‘Wedding Of The Year’.

Dalam pada itu, di ruangan komen rata-rata netizen mendoakan rumah tangga Mira bersama Wan Emir kekal bahagia hingga ke syurga.


“Wanita Akhir Zaman Berpakaian Tapi Telanjang, Sedih Tengok”

Bukan mudah bergelar selebriti, segala tindak tanduk diperhatikan lebih-lebih lagi mereka juga merupakan idola yang sepatunya menunjukkan contoh baik, malah cara pemakaian juga pasti akan menjadi kritikan jika ianya serba tidak kena di mata netizen.

Baru-baru ini, perkongsian pelakon Puteri Aishah menjadi perhatian ramai apabila dia memuat naik foto baru selesai menjalani rawatan membuang bulu. Menerusi entri itu, Puteri turut mengatakan selepas menjalani rawatan berkenaan barulah lebih yakin untuk memasuki tahun 2021.

Namun, apa yang lebih menjadi perhatian baju seolah warna kulit yang dipakai oleh Puteri yang menimbulkan rasa kurang senang dikalangan netizen. Malah, ada netizen yang sedih melihat penampilan Puteri yang disifatkan berpakaian tapi telanjang.

Tidak kurang juga ada yang mengatakan nama Puteri Aishah sememangnya cukup indah kerana ianya seperti nama isteri Nabi Muhammad tetapi cara berpakaian tidak sopan.

Meskipun ramai yang mengecam, namun ada segelintir netizen menitipkan nasihat serta mendoakan agar Puteri lebih menjaga cara pemakaian. Kata netizen lagi, Puteri lebih manis jika berpakaian menutup aurat.

Ujar netizen lagi, cara pemakaiannya boleh mengundang komen berbaur lucah di kalangan kaum lelaki. Malah, ada yang mengingatkan kembali bahawa pelakon itu pernah positif Covid-19 dan sepatutnya lebih bermuhasabah diri.


Tak Cukup ‘Habiskan’ RM500 Ribu, Dia Tambah Lagi Habiskan RM200 Ribu!

Amboi tak habis-habis founder rempah Odeen Viral Cekyana, CekYana kita ni. Kalau haritu berhabis hampir setengah juta untuk encik suami sempena anniversary mereka pada 22 Disember lalu, kalini CekYana ‘menghabiskan’ lebih RM500 ribu untuk mak dan mak mertuanya pula. Hungtongnya!

Betul lah orang cakap, kalau kita lebihkan rezeki kita pada mak, rezeki kita nanti akan mencurah-curah. Kalau anda kedekut, memang rezeki tu setakat tu jer lah. Haa…bukan saja-saja buat cerita tau!

Sikap CekYana ni memang anda boleh dijadikan sebagai contoh dan juga inspirasi. Baru-baru ini, CekYana menghadiahkan kepada maknya sendiri RM200 ribu!

Walaupun ada netizen yang cakap mak CekYana tinggal tempat miskin, tak sama macam tempat CekYana tinggal, tapi CekYana dah buktikan dengan memberikan hadiah kereta dan wang tunai pada maknya.

Jumlah pun bukan sikit-sikit gais, banyak tau! RM85 ribu, FUH! Bertuah betul ada anak macam CekYana.

Bukan itu jer CekYana turut hadiahkan mak mertuanya lebih RM300 ribu untuk emas dan juga kereta. Baiknya jadi menantu!

Apa yang bagusnya CekYana ni, anda kata pi lah apa pun dia tak kisah. Orang cakap dia kalau beli barang suka dok sebut-sebut harga.

“Memang daripada dulu…Kadang kalau beli tu mesti minta staff teka. Dah memang CekYana macam ni. Ada pula kata CekYana class bawahan. Bawah pun bawah lah janji duit kepok sis…”

Alhamdulilah tahun ni bukan mak sendiri je, CekYana dah spend RM200 ribu untuk mak CekYana sendiri. Mak mertua CekYana pula ibu kepada suami CekYana lebih RM300 ribu dapat emas dan kereta.”

Wahhh…betul rezeki kan? Moga kita pun boleh jadi macam CekYana juga suatu hari nanti. Ada rezeki lebih boleh kita hadiahkan pada mak ayah kita!

Rezeki yang CekYana dapat ni bukan jer bagi kat mak ayah jer tapi CekYana juga dapat bersedekah dengan anak-anak yatim dan bayar zakat. Rezeki dikongsi bersama. Alhamdulilah.


Foto Pakai Busana Putih, Netizen Ucap Tahniah Pada Bekas Kekasih PU Riz

Sebelum ini hangat diperkatakan mengenai kisah sedih bekas kekasih Pencetus Ummah (PU) Riz iaitu Amal Syahmina yang dikongsikan di Instagram mendedahkan hubungannya dengan pendakwah itu terlerai selepas kehadiran orang ketiga.

Malah, nama gadis itu kembali menjadi bualan ramai netizen apabila PU Riz merisik seorang selebriti terkenal bulan lalu.

Susulan kontroversi itu, gadis itu menjadi perhatian ramai dan perkongsian terbarunya memuat naik foto memakai busana serba putih mencuri perhatian netizen.

Menerusi foto itu, Amal dilihat memegang sejambak bunga sambil tersenyum manis. Rata-rata netizen tidak melepaskan mengucapkan tahniah meskipun tidak tahu mengapa dia memakai busana serba putih itu.

Difahamkan, foto tersebut adalah ketika ulang tahun perkahwinan ibu bapanya namun disalah anggp oleh netizen yang beranggapan gadis itu telah dirisik oleh seseorang.

Dalam pada itu, rata-rata netizen memberikan kata-kata positif kepada Amal serta mendoakan agar gadis itu bertemu jodoh yang lebih baik.

Terdahulu, Amal berkata dia reda dengan segala ketentuan yang berlaku dan ingin memulakan hidup baharu tanpa dibayangi kisah silam bersama bekas pendakwah muda itu.


“Saya Akan Ketawa Je, Benda Tak Betul Kenapa Perlu Terasa?”

Meskipun berdepan kontroversi mengenai hubungannya dengan Pencetus Ummah (PU) Riz, selebriti dan usahawan popular, Neelofa tetap tenang menjalani kehidupan dan rutin seperti biasa.

Semalam, menerusi laman Twitter miliknya, Neelofa memua naik status memberi peluang kepada pengikutnya untuk bertanyakan apa sahaja persoalan dan dia akan menjawab dengan jujur.

Tweet bekas pengacara MeleTOP itu mendapat sambutan ramai apabila pengikutnya mengambil kesempatan untuk bertanyakan segala soalan yang selama ini bermain di fikiran mereka.

Namun dalam banyak-banyak soalan ditanya, hanya dua soalan sahaja yang menjadi pilihan untuk dijawab olehnya. Antara soalan ditanya bagaimana dia berdepan selepas kandungan negatif mengenai dirinya.

Tbh most of the time, I just laugh it off. No hard feelings cos they aren’t true so why take it to heart? And then, next! Move on ?????? https://t.co/zsnztZXwhD

Menurut Neelofa, dia hanya akan ketawa dan tidak ambil hati mahupun terasa jika terdapat komen negatif membabitkan dirinya di laman sosial. Jawapan Neelofa itu mendapat pujian daripada pengikutnya yang turut mendoakan agar dirinya terus kuat dan tabah menempuh ujian ini.


Ayda Jebat Tak Sabar Nak Kahwin, Nekad Jadi Isteri Nabil Mahir

Bakal mendirikan rumah tangga pada tanggal 1 Januari iaitu esok, pelakon dan penyanyi Ayda Jebat akui tidak sabar menempuh fasa baharu dalam kehidupannya namun berdebar menantikan detik bahagia itu.

Ayda berkata dia juga sudah bersedia untuk menggalas tanggungjawab sebagai isteri pada usia 29 tahun dan tidak pernah rasa ragu-ragu dengan keputusannya itu. Ayda berkata dia juga mengharapkan mahligai perkahwinan yang dibina bersama Nabil Mahir akan dipermudahkan.

“Alhamdulillah segala persiapan menuju majlis pernikahan sudah diatur dengan baik. Cuma semakin dekat nak berkahwin semakin banyak pula kerja yang datang dan perlu disiapkan.

“Saya sudah bersedia bergelar isteri dan tidak pernah terbit rasa ragu-ragu dengan keputusan ini. Mahu atau tidak saya kena juga bersedia.

“Saya pun tak pasti apakah yang bakal dilalui selepas bergelar isteri. Suma mengharapkan perkahwinan yang dibina berjalan dengan baik dan dipermudahkan, ” katanya.

Berkongsikan mengenai majlis perkahwinan yang akan diadakan secara sederhana, Ayda berkata dia tidak terkilan malah baginya adalah lebih baik jika melakukan secara sederhana.

“Dalam keadaan sekarang ini saya tak bercadang untuk adakan majlis secara besar-besaran pun. Lebih baik bersederhana saja dan saya tak terkilan pun.

“Apa yang penting adalah perkara wajib iaitu majlis akad nikah dapat disempurnakan dengan baik. Kami hanya buat pernikahan di masjid yang hanya akan dihadiri kurang 50 tetamu, ” katanya.


Hantar Rafael Ke Sekolah, Mawar Rashid Kesal Dituduh Malas Jaga Anak

Dalam kegembiraan bakal menimang cahaya mata kedua tidak lama lagi, pelakon Mawar Rashid menerima komen negatif daripada netizen yang mendakwa dia mengabaikan tanggungjawab menjaga anak lelakinya, Raden Muhammad Rafael.

Tuduhan tersebut berpunca dari tindakannya yang menghantar Rafael ke sekolah meskipun usianya baru setahun. Lebih kesal, netizen tersebut turut menuduh Mawar seolah malas jaga anak dan mendakwa selama ini anaknya dijaga oleh pembantu rumah dan ibunya.

“Mawar malas nak jaga Rafael ke suruh hantar sekolah? Kesian dia kecil lagi tu baru setahun. Perasan juga Rafael kecil Mawar macam tak jaga dia.

“Pembantu rumah dan mak Mawar yang jaga. Mawar macam tak suka anak, tapi sibuk bunting lagi,” tulis netizen tersebut.

Kesal dengan tuduhan tersebut, bagaimanapun Mawar berkata dia memaafkan serta mendoakan yang baik-baik sahaja untuk individu berkenaan.

“Astagfirullah, semoga Allah bersihkan hati awak. Apa pun saya maafkan awak dan saya doakan awak untuk banyak buat atau cakap tentang kebaikan,” katanya.

Dalam pada itu, menerusi satu posting, Mawar menjelaskan dia menghantar anaknya ke sekolah kerana tidak mahu mesiakan kelebihan anaknya yang bijak dan suka belajar banyak perkara.

“Macam Mawar, saya seorang ibu yang bekerja. Saya mempunyai perniagaan, pekerjaan selebriti saya, mesyuarat di sana sini.

“Mawar tak boleh nak bagi masa sepenuhnya dekat Rafael sebab tu Mawar putuskan untuk hantar ke sekolah belajar sebab sekolah akan mengajar macam-macam. Dah la Rafael tengah fasa bijak betul, fasa dia tengah absorb a lot of things. Saya tak nak bazirkan masa berharga ini untuk dia belajar,” katanya.


Fattah Amin Dipuji Tak Kekok Jaga Anak

Umum mengetahui pasangan selebriti popular, Nur Fazura dan Fattah Amin selamat menimang cahaya mata sulung mereka pada 2 Oktober lalu yang diberi nama Nur Fatima Aisya.

Malah, pasangan itu tidak lokek berkongsikan kehidupan baharu serta momen bersama puteri kesayangan mereka menerusi akaun Instagram @fattzuralovelife.

Baru-baru ini akaun tersebut berkongsikan video ‘throwback’ memaparkan Fattah sedang mendodoikan anak ketika masih berada di hospital.

Kebiasaannya bagi mereka yang baru sahaja menimang cahaya agak kekok untuk memegang anak sendiri namun ramai memuji pelakon itu langsung tak kekok mendodoi anaknya dengan penuh kasih sayang.

Dalam pada itu, di ruangan komen ramai netizen mengatakan mahu melihat wajah anak pasangan itu. Meskipun sudah anak mereka sudah mencecah tiga bulan, bagaimanapun pasangan itu belum lagi mendedahkan wajah puteri mereka kepada umum.


Tak Sanggup Tengok Ibu Sedih, Zizi Kirana Janji Tak Pakai Seksi Lagi

Sinonim dengan penampilannya yang seksi sehingga digelar bintang porno, bagaimanapun sejak kebelakangan ini Zizi Kirana dilihat mula menjaga pemakaiannya. Malah, ramai netizen tertanya-tanya apabila Zizi tidak lagi berkongsikan gambar seksi di Instagram.

Menurut Zizi, dia kini tidak lagi memakai pakaian yang mendedahkan bentuk badan selepas ditegur oleh ibunya. Tidak sanggup melihat ibunya bersedih, Zizi juga berazam untuk berubah ke arah yang lebih baik.

“Saya dapat nasihat dan teguran daripada mummy, sebab sehingga umur saya 35 tahun dia tak pernah bagi nasihat yang panjang-panjang melalui mesej.

“Bila mummy mesej macam tu, saya pun terfikirlah selama ni saya kecewakan dia ke? Saya nangis semasa baca mesej macam tu,” katanya.

Dalam pada itu, Zizi berkata ibunya turut berpesan untuk melakukan perubahan secara perlahan-lahan. Zizi juga berkata dia sudah berjanji pada ibunya untuk tidak lagi berpakaian seksi.

“Mummy cakap tak semestinya kau kena pakai tudung, sebab mummy tak nak kau nanti tiba-tiba kau nak pakai tudung alih-alih esok nanti kau nak buka habis semua.

“Jadi saya janji kat mummy takkan pakai seksi-seksi lagi… saya berubah perlahan-lahan, ” katanya kepada mStar Online.

Menurut Zizi lagi, dia juga telah memadam gambar-gambar seksi dan berpakaian terdedah yang pernah dimuat naik di Instagram sebelum ini.


Kekasih Sifatkan Sharifah Sakinah Wanita Menakjubkan

Bakal menamatkan zaman janda tidak lama lagi, timbul satu dakwaan tidak sedap didengar apabila pelakon Sharifah Sakinah dituduh perampas suami orang.

Bagaimanapun, Sakinah berkata berpegang teguh dengan prinsip tidak akan ‘mencaras’ suami orang. Tampil mempertahankan kekasihnya, Michael Hansen menafikan Sakinah punca dia dan bekas isteri bercerai.

Menurut lelaki berasal dari Sweden itu, dia sudah sudah berpisah dengan bekas isterinya sebelum menjalinkan hubungan dengan Sakinah.

“Tidak adil membuat tuduhan melulu terhadap Sakinah tanpa usul periksa. Saya dan bekas isteri sudah lebih setahun berpisah.

“Sakinah bukan punca kami bercerai. Hubungan kami terlerai sudah setahun, sebelum saya bertemu dengan Sakinah. Saya dan bekas isteri sudah lama tidak tinggal sebumbung,” katanya kepada BH Online.

Sedia maklum dengan sikap Sakinah yang gila-gila, Hansen menyifatkan kekasihnya itu seorang wanita yang sangat menakjubkan.

“Sakinah memiliki hati yang baik. Kita sedia maklum mengenai Sakinah tebal dengan sikap kelakar dan gila-gila. Paling jelas, kami pernah berhadapan dengan kegagalan rumah tangga. Kisah silam lalu diharungi dengan penuh kesefahaman.

“Saya harap soal peribadi dan kisah silam biarlah terus berlalu. Biarlah, ia disimpan sebagai privasi yang perlu dihormati,” katanya.


Kekasih Puji Cantik Berhijab, Atikah Suhaime Belum Bersedia

Tampil manis bertudung dalam drama Aku Seorang Perempuan yang bakal ditayangkan tidak lama lagi, pelakon Atikah Suhaime berkata dia dipuji cantik berhijab oleh kekasihnya, Datuk Lokman Teh.

Atikah memberitahu kekasihnya juga pernah memintanya untuk memakai tudung namun dia mengakui masih belum bersedia untuk tampil berhijab.

BACA: Rasa Badan Macam Ikan Paus, Atikah Suhaime Tolak Tawaran Berlakon

“Hari itu, mama dengan @lokmanteah cakap saya nampak cantik pakai tudung. Lokman suruh saya pakai tudung.

“Tapi pakai tudung sebab nak nampak cantik atau sebab Allah? Entahlah. Belum sedialah. Insya-Allah satu hari nanti,” tulisnya.

Menerusi perkongsian di Instagram itu, Atikah memuat naik gambarnya memakai tudung tudung berwarna merah jambu.


Timang Anak Keenam Usia 52 Tahun, Awie Mahu Kekal Fit Sebab Tak Nak Disangka ‘Atuk’

Bakal menimang cahaya mata keenam dijangka pada Januari depan, penyanyi Datuk Awie berkata dia kini mula menitikberatkan mengenai kesihatan diri.

Usianya kini sudah mencecah 52 tahun, Awie berharap dia dikurniakan kesihatan yang baik supaya mampu untuk membesarkan anak kecilnya itu kelak.

“Syukurlah dalam umur ini saya dikurniakan cahaya mata yang saya anggap sebagai anugerah dan rezeki tak terhingga serta tiada bandingnya.

“Apa yang perlu saya lakukan sekarang ialah menjaga kesihatan supaya bila saya hantar anak pergi sekolah, budak-budak ni tak ingat saya datuk dia. Nanti orang tanya tu atuk kau ke? Malu nanti,” katanya.

Dalam pada itu, Awie juga kini menjaga pemakanan supaya sentiasa sihat dan bertenaga. Akui merupakan satu cabaran apabila mempunyai anak kecil, namun Awie sentiasa berfikiran positif.

“Ini salah satu cabaran bila nak ada anak kecil. Paling penting jaga pemakanan. Nanti kalau kita dah sakit susahkan isteri pula. Jadi saya anggap inilah antara cabaran hidup,” katanya.

Awie mendirikan dengan Datin Sharifah Ladyana pada 7 Oktober 2016 dan kandungan itu adalah cahaya mata pertama mereka.


“Pernikahan Bukan Hanya Dua Jiwa Tapi Hal Dua Keluarga”

Sejak beberapa hari lalu hangat diperkatakan kontroversi mengenai hubungan Pencetus Ummah (PU) Riz dan selebriti terkenal, Neelofa yang didakwa sudah berakhir.

Perkara itu turut mendapat perhatian PU Rahmat yang meminta yang semua pihak menghormati Neelofa memandangkan pihaknya sudah pun tampil memberi penjelasan mengenai dakwaan serta fitnah terpalit dirinya.

BACA: “Bapa PU Riz Datuk Seri, Jangan Tuduh Dia Minta RM100,000 Dari Neelofa”

Menerusi perkongsian di Instagram, PU Rahmat mengatakan apa yang berlaku kepada Neelofa dan PU Riz memberi pengajaran bahawa pertunangan merupakan fasa yang berat serta melibatkan dua keluarga.

“Neelofa pun sudah jelaskan bahawa semua itu fitnah. Akaun Twitter yang spill tea pun dah ghaib. Ada tiga hal kita belajar kali ini.

“Mana-mana berita perlu diselidik, pertunangan fasa yang berat dan pernikahan bukan hanya hal dua jiwa tapi hal da keluarga,” katanya.

Dalam pada itu, PU Rahmat turut meminta orang ramai mendokan yang terbaik untuk pasangan itu. Katanya lagi, jika tidak ada perkara baik untuk diucapkan lebih baik berdiam diri.

“Semoga semuanya baik-baik buat Riz dan Lofa. Seperti mana yang diminta Lofa agar mendoakan yang baik-baik. Maka kita doakan yang baik-baik. Jika tidak mahu mendoakan, kita hanya perlu berdiam diri.

“Jika kita tidak mahu ambil peduli. Itu juga salah satu tanda kebaikan. Diantara baiknya Islam seseorang apabila meninggalkan sesuatu yang tiada kaitan dengannya,” katanya.


Baru 3 Bulan Kongsi Video, EmirAmirah Dapat Silver Button Dari YouTube

Sejak berkahwin September lalu, rumah tangga pelakon dan pengacara terkenal Mira Filzah sering menjadi tumpuan ramai dan sering menjadi perbualan. Malah, Mira tidak lokek berkongsikan momen dengan suami di laman YouTube mereka.

Meskipun ramai yang kurang senang dengan perkongsian video mereka , namun Mira enggan ambil peduli dengan komen-komen negatif netizen dan tujuan dia memuat naik video di YouTubbe adalah ingin berkongsikan aktiviti harian bersama suami.`

Terbaru, Mira berkongsikan berita gembira apabila berjaya memperoleh silver play button setelah mengumpul lebih daripada 100,000 subscibers hanya dalam masa beberapa bulan sahaja.

Setakat ini sebanyak tujuh video dikongsikan di saluran YouTube diberi nama EmirAmirah itu dan video kedua pasangan itu berjaya meraih sebanyak 1 juta tontnan.

Di perkongsian video tersebut, rata-rata peminat mengucapkan tahniah kepada pasangan itu serta berharap mereka akan terus berkongsikan video-video menarik di masa akan datang.


“Duit Tak Cukup, Kes Mahkamah Syariah, Nama Kena Tolak Stesen TV”

Berdepan dengan kontroversi rumah tangga tahun lalu, pelakon Amar Asyraf mendedahkan 2020 merupakan tahu buruk baginya apabila pelbagai dugaan diterima dalam kehidupannya selepas isu terpalit dirinya.

Menyalahkan diri sendiri di atas apa yang berlaku, Amar akui semua terjadi kerana tindakannya yang ‘menyakiti’ keluarga, rakan dan orang sekeliling dengan sikap dan tingkah laku yang tidak baik.

“2020 tahun yang buruk buat saya. Saya rasa ‘hilang’, marah, geram dan berasa saya seorang yang melawan dunia seorang diri.  Saya geram dengan kegagalan sendiri tapi tak buat apa-apa dan tak mampu buat apa-apa untuk ubah hidup sendiri. Bukan salah siapa-siapa tapi salah diri sendiri. Bukan salah Arna (isteri), atau sesiapapun.

“Saya menyakiti mereka dengan tingkah-laku saya yang tidak bagus. Saya menyerah untuk menjadi lelaki yang baik bertahun-tahun yang lalu. Saya tertekan makan dan semuanya.

“Saya berasa sangat buruk dengan dunia. Saya berasa semuanya tidak adil. Padahal yang berlaku tidak adil itu adalah diri saya sendiri. Saya membiarkan diri dikelilingi oleh negatif. Saya mempunyai beberapa peluang untuk berjaya dalam hidup dengan sifar peratus orang merosakkannya tetapi saya berjaya merosakkannya sendiri,” katanya.

Menyesal di atas segala kesilapan yang dilakukan, Amar berkata sudah sampai masa dia berubah dan mencari dirinya semula. Ujarnya, hanya dirinya sahaja yang mampu mengubah kehidupannya dan dia mahukan masa depan yang baik untuk anak-anaknya.

“Saya tidak tahu diri saya. Saya benar-benar merasa kehilangan. Namun saya nampaknya tidak mempunyai inisiatif untuk meminta pertolongan. Maaf kerana mengecewakan banyak orang. Saya sangat menyesal. Saya minta maaf.

“I mahu ubah hidup. I mahu lebih positif. Sudah tiba masanya untuk saya mencari diri dan mengenal diri sendiri. Hanya Saya yang mampu ubah hidup. Bukan orang lain. Saya nak anak-anak ada masa depan yang lebih baik saya. Untuk Taufiq dan Dian,” katanya.


Ayda Jebat, Nabil Mahir Mahu 13 Orang Anak

Bakal melangsungkan pernikahan 1 Januari iaitu pada Jumaat ini, pengacara Nabil Mahir berkata dia dan Ayda Jebat berhasrat untuk memiliki 13 orang cahaya mata.

Menurut Nabil, angka 13 merupakan nombor kegemarannya selain ingin memiliki keluarga yang ramai. Kata Nabil lagi, dia dan Ayda sememangnya sangat sukakan budak-budak.

BACA: Tak Sanggup Tengok Tunang Sakit Kaki, Nabil Mahir Dipuji Bagi Kasut

“Kalau boleh nak timang 13 orang anak, sebab kami sukakan budak. Kalau dapat memang rezeki dan seolah-olah mimpi jadi kenyataan.

“Tapi sejujurnya, kalau dapat anak ramai macam mana pun, apa yang penting anak kami nanti sihat walafiat. Tak kisahlah satu, dua atau 13 orang pun,” katanya.

Dalam pada itu, Ayda tidak menolak jika dikurniakan zuriat dalam masa terdekat selepas berumah tangga. Malah, penyanyi dan pelakon itu berkata dia juga sudah bersedia untuk bergelar ibu.

“Saya tidak mempunyai masalah untuk menimang cahaya mata cepat atau lambat. Kalau sudah rezeki, saya bersedia untuk bergelar ibu. Saya pun bukan makin lama makin muda. Nabil pun macam itu,” katanya.

Difahamkan, majlis pernikahan yang dijadualkan berlangsung pada 1 Januari ini akan diadakan secara sederhana di sebuah masjid di ibu negara.

Terdahulu, Ayda dan Nabil mengikat tali pertunangan pada 28 April lalu menerusi aplikasi Google Meet bagi mematuhi pelaksanaan Perintah Kawalan Pergerakan (PKP).


Pegang Pada Prinsip, Hannah Delisha Elak Sentuh Pelakon Lelaki

Sudah hampir lima bulan bertudung dan membuat keputusan untuk berhijrah, pelakon Hannah Delisha mengakui dia semakin tenang menjalani kehidupan. Tidak risau lagi tentang soal rezeki, Hannah percaya semyanya sudah diatur oleh Allah.

Berkongsikan permulaan bagaimana dia ingin memakai tudung, Hannah mengakui sudah lama niat untuk berhijab namun disebabkan komitmen kerja dia perlu menangguhkan terlebih dahulu.

“Saya tak perlu lagi risau mengenai rezeki dan sebagainya kerana semuanya sudah diatur dengan baik oleh Allah. Sejujurnya, kehidupan saya juga kini menjadi lebih tenang dari semua sudut.

“Kalau diikutkan, saya sudah terdetik untuk memakai tudung agak lama juga. Namun, saya perlu habiskan penggambaran drama Cinta Sekali Lagi.

“Kalau nak tahu, watak saya sebagai Amanda dalam drama itu yang buatkan saya rasa lebih ingin bertudung. Saya cakap kepada diri saya, ini masanya untuk saya memakai tudung kerana niat hati saya dah semakin hari semakin kuat,” katanya.

Dalam ada itu, Hannah berkata meskipun sudah bertudung namun ia tidak menghalang untuknya membawakan watak antagonis, namun berpegang dengan prinsip tidak bersentuhan dengan pelakon lelaki.

“Walaupun kini saya sudah bertudung, itu tidak menjadi penghalang untuk saya terus berlakon dan menerima watak antagonis.

“Dalam dunia realiti, kita semua sedia maklum bahawa ada juga orang yang bertudung, tetapi memiliki hati yang jahat. Sekiranya lakonan watak yang saya bawakan itu mampu memberi pengajaran kepada penonton, tentunya saya akan terima.

“Untuk melakukan sesuatu babak romantik, pelakon tidak semestinya perlu bersentuhan. Yang penting adalah bagaimana situasi romantik itu dibawakan dan paling penting adalah teknik kamera,” katanya.


“Bapa PU Riz Datuk Seri, Jangan Tuduh Dia Minta RM100,000 Dari Neelofa”

Sejak beberapa hari lalu hangat diperkatakan kontroversi mengenai hubungan Pencetus Ummah (PU) Riz dan Neelofa didakwa sedang dilanda badai, susulan muat naik di Insta Story serta ahli keluarga Neelofa tidak lagi mengikuti pendakwah itu di Instagram.

Perkara itu turut mendapat perhatian penerbit Datuk Ayu Puteh. Mengenali keluarga dan bapa PU Riz sejak 15 tahun lalu, Ayu berkata tuduhan mengatakan pendakwah itu mempunyai niat buruk terhadap Neelofa tidak berasas.

BACA: “Allah Akan Selesaikan Segalanya Dengan Cara Yang Tidak Kita Bayangkan”

Ayu berkata lagi, PU Riz juga memiliki perniagaan makanan sendiri yang kini sudah mempunyai 10 cawangan di seluruh Malaysia, namun masih ada yang menuduh pendakwah itu kaya kerana ibu bapanya.

“Saya kenal PU Riz sejak umur dia 10 tahun dan tak salah saya, ketika itu dia masih di Sekolah Rendah Islam Al-Amin Besut, Terengganu. Walauppun tak rapat tapi saya tahu dia lelaki yang baik dan sesuai dijadikan suami.

“PU Riz urus perniagaan bersama keluarga iaitu Food Station yang sudah ada lebih 10 outlet di Malaysia. Tapi masih ada yang tuduh PU Riz kaya sebab ibu bapa dia.

“Takkan la Neelofa nak berkahwin dengan lelaki tak ada ilmu agama atau suami orang. Memang Neelofa berkemampuan tapi PU Riz juga mampu nak tangguna bakal isteri. PU Riz berpelajaran tinggi, sama juga Neelofa,” katanya.

Dalam pada itu, Ayu turut mendedahkan bapa PU Riz merupakan ahli perniagaan yang berjaya namun bersikap rendah diri serta tidak mahu dikenali.

“Saya memang kenal dengan Datuk Seri Ismail sebab dalam persatuan perniagaan yang sama. Sudah 15 tahun kami kenal dan bapa dia seorang yang kaya-raya sebab mempunyai perniagaan yang berjaya.

“Netizen dan penfitnah pun agak-agaklah nak tuju fitnah pun. Kasih sayang yang tebal dikatakan kena minyak pengasih agak kelakar lah. Kasih sayang Allah yang baik. Kalau hati tu cinta tebal. Jangan fitnah kena minyak pengasih pula. Tuan badan taulah tu,” katanya.


Zizi Kirana Tak Mahu Bertunang, Nak Terus Nikah

Usia mencecah 35 tahun, pasti penyanyi Zizi Kirana tidak terlepas dengan soal jodoh. Zizi berkata jika dia sudah ada calon sesuai dia tidak mahu bertunang kerana takut dengan dugaan sepanjang tempoh tersebut.

Menurut Zizi, melihat pengalaman rakan-rakan yang gagal dalam perhubungan membuatkan dia mahu terus berkahwin kerana bimbang dan ujian ketika bertunang.

“Sejujurnya saya takut nak bertunang lama-lama, kalau boleh nak terus kahwin. Tak payah bertunang sebab tengok pengalaman orang sekeliling yang banyak berdepan ujian.

“Ada kenalan saya yang sedang membilang hari untuk berkahwin tapi putus kerana ada hasutan-hasutan dan godaan menakutkan daripada orang sekeliling. Sebab itulah orang kata nak bertunang senyap-senyap sahaja, tunjuk gambar bila dah selesai semuanya,” katanya.

Zizi berkata dia sentiasa meminta padangan ibunya berkenaan jodoh supaya tidak tersalah memilih lelaki. Zizi turut bersyukur keluarga tidak pernah meletakkan syarat tentang bakal suami.

“Selalunya saya minta pandangan ibu dahulu, sesuai tak dengan lelaki ini, saya minta dia beritahu awal-awal kalau tak suka, jangan hubungan dah jauh baru nak kata tak suka.

“Saya juga dah beritahu ibu kalau nak buat majlis pertunangan juga, biar hanya keluarga dan kawan-kawan terdekat sahaja yang tahu.

“Nasib baik ibu saya memahami dan tak pernah memaksa saya cari bakal suami. Kebiasaannya kalau ada lelaki nak dekat, saya akan beritahu ibu dahulu supaya dia boleh tengok karakter lelaki itu,” katanya.


Sharifah Sakinah Dituduh Rampas Suami Orang?

Hubungannya dengan seorang jejaka Mat Saleh bukan lagi rahsia, Sharifah Sakinah mengumumkan akan menamatkan zaman jandanya dengan jejaka dari Sweden, Michael Hansen pada 25 Mei tahun hadapan.

Bagaimanapun, baru-baru ini timbul satu dakwaan tidak sedap didengar apabila Sakinah dituduh perampas suami orang. Bagaimanapun, Sakinah berkata berpegang teguh dengan prinsip tidak akan ‘mencaras’ suami orang.

“Saya tahu Hansen pernah berkahwin dan memiliki dua cahaya mata berusia lapan dan lima tahun, sejak awal perkenalan kira-kira empat bulan lalu.

“Saya kenal Hansen sudah bergelar duda. Dia berpisah dengan bekas isterinya sudah lama ketika bekerja di Singapura, sebelum berpindah ke Malaysia,” katanya.

Kesal dengan sikap netizen yang suka menyebarkan fitnah tanpa tahu perkara sebenar, Sakinah berkata dia juga pernah menghubungi bekas pekerja untuk mengetahui kisah status serta hal sebenar rumah tangga kekasihnya.

“Netizen suka membuat tuduhan melulu kononnya Hansen sanggup meninggalkan isteri dan dua anaknya kerana mahu berkahwin dengan saya.

“Saya pernah menghubungi bekas pekerja yang tahu kisah sebenar untuk mengetahui kesahihan cerita. Saya nak buktikan saya bukan perampas. Jika ada sesiapa nak tanya bekas pekerja berkenaan pun dipersilakan,” katanya.

Dalam pada itu, Sakinah memaklumkan Michael sudah terbang ke Sweden untuk menyambut perayaan Krismas bersama anak-anak serta mahu menyelesaikan urusan dengan bekas isteri.


Mira Filzah Akui Lebih Gemar Dirinya Dipanggil ‘Puan Amirah’

Sejak mendirikan rumah tangga September lalu, rumah tangga pelakon dan pengacara terkenal Mira Filzah sering menjadi tumpuan ramai dan sering menjadi perbualan. Malah, Mira juga tidak lokek berkongsikan momennya dengan suami di laman YouTube mereka.

Baru-baru ini menerusi Instagram, Mira ada memuat naik fotonya memakai kebaya merah. Namun apa yang menjadi perhatian Mira berkata dia gemar disapa sebagai ‘Puan’.

BACA: Mira Filzah Tak Rancang Bila Nak Hamil, Serah Pada Rezeki

Menerusi entri itu, Mira mengakui gemar disapa dengan gelaran Puan Amirah kerana rasa lebih dihargai dengan panggilan tersebut.

Diruangan komen, rata-rata netizen memuji penampilan Mira yang tetap cantik dan semakin berseri-seri sejak bergelar isteri kepada Wan Emir Astar.

Mira dan Wan Emir yang juga anak kepada Timbalan Menteri di Jabatan Perdana Menteri, Datin Mastura Mohd. Yazid diijabkabulkan pada 3 September lalu selepas hampir setahun berkenalan.


Hamil Anak Perempuan, Mawar Rashid Mengidam Pakai Emas

Dijangka bakal melahirkan cahaya mata kedua tidak lama lagi, pelakon Mawar Rashid berkata dia berdepan pengalaman pelik apabila terlalu obses dengan barangan kemas.

Menurut Mawar, dia gemar memakai barang kemas dari kepala hingga kaki walaupun berada di rumah sahaja. Malah, dia sempat ke kedai emas untuk membeli emas untuk anak perempuannya dijangka lahir beberapa hari lagi.

BACA: Belum Lagi Bersalin, Mawar Rashid Dah Buka Akaun Instagram Untuk Anak

“Mengidam nk pakai emas. Dari sebelum dapat tahu pregnant, walaupun dekat rumah, dari kepala hingga ke kaki pakai barang kemas emas.

“Ni beberapa hari sebelum give birth ni, cepat-cepat lari kedai emas untuk belikan emas untuk my baby girl, and mommy dia, lebih kepada mommy dia sebenarnya,” katanya.

Menerusi perkongsian itu, Mawar turut memuat naik foto dan video memakai barang kemas bersama kakaknya di sebuah kedai emas.

Perkongsian Mawar itu mendapt pelbagai reaksi daripada netizen yang turut berkongsikan berdepan pengalaman mengidam perkara yang sama.

Mawar dan suaminya telah mendirikan rumah tangga pada November 2017 yang lalu dan telah dikurniakan seorang cahaya mata, Raden Muhammad Rafael.


“Tuan Rumah Bagi ‘Dress Code’, Kita Hormati Permintaan Mereka”

Sejak Sabtu lalu hangat diperkatakan apabila pelakon dan pengacara terkenal Awal Ashaari memuat naik gambar bersama isteri, Scha Alyahya dan anaknya di Instagram meraikan Hari Krismas baru-baru ini.

Difahamkan, gambar tersebut diambil ketika menghadiri sambutan hari Krismas seorang kenalan. Bagaimanapun, netizen beranggapan tindakan Awal meraikan perayaan itu adalah tidak wajar dan bertentangan dengan akidah.

Tampil menjelaskan perkara tersebut, Awal berkata dia dan keluarga hadir ke majlis berkenaan bagi memenuhi jemputan rakan. Mengenai cara pemakaian, mereka hanya menghormati permintaan tuan rumah.

“Sebagai rakan, apabila mereka meraikan, mesti akan dijemput dan kita juga ingin menziarahi. Tuan rumah beri ‘dress code’, kita ikut untuk hormati permintaan mereka.

“Sama seperti Aidilfitri, kawan-kawan Cina, India dan Kristian akan datang beraya ke rumah kita memakai baju Melayu, baju kebaya dan ada memakai jubah. Mereka juga akan menjamu selera makan ketupat rendang yang mak kita masak.

“Mereka pun hormat agama kita. Mereka selalunya beli makanan di restoran yang halal. Jadi, kita rasa selesa. Mereka juga tak minum arak depan kita sebab hormat,” katanya.

Awal berkata gambar yang dimuat naiknya berlatarbelakangkan tempat yang sesuai dengan sambutan perayaan itu. Ujarnya, apa sahaja perayaan yang disambut ianya tidak akan mengubah agama seseorang.

“Apabila nak bergambar, mereka akan cari ‘spot’ yang cantik. Contohnya di dinding yang kita gantung kad raya, ketupat plastik dan lampu kelip kelip yang dibeli di Jalan Tuanku Abdul Rahman. Mereka muat naik di Instagram untuk ucap dan cakap terima kasih sebab jemput mereka datang.

“Apabila pulang, mereka masih lagi dalam agama asal mereka, Buddha, Hindu atau pun Kristian. Mereka tidak automatik jadi Islam. Cuba ‘reverse’ situasi itu dan anda akan dapat jawapan,” katanya.


“Kacak Sangat Ke Saya Sampai Dituduh Buat Pembedahan Wajah?”

Selain dikenali ramai kerana bakatnya dalam penciptaan lagu, penampilan dan gaya pemakaian penyanyi dan komposer Hael Husaini juga antara selebriti yang sering menjadi perhatian ramai.

Sentiasa tampil kemas serta cita rasanya dalam berpakaian juga sangat tinggi, timbul spekulasi mengatakan Hael sanggup melakukan pembedahan kosmetik di bahagian wajah semata-mata untuk nampak segak.

Hael berkata terdapat perubahan pada wajahnya namun ia bukanlah disebabkan pembedahan kosmetik seperti yang didakwa sesetengah pihak.

“Kacak sangat ke saya sampai dituduh melakukan pembedahan wajah? Saya rasa macam biasa sahaja. Mungkin perubahan berlaku apabila saya mencukur jambang yang dibela, sejak sekian lama.

“Sebelum ini, saya terikat dengan kontrak yang memerlukan saya tampil seperti seorang yang berusia, jadi kenalah simpan jambang.

Kata Hael lagi, dia tidak percaya bahawa seseorang itu perlu melakukan pembedahan wajah untuk kelihatan lebih kacak kerana baginya penampilan boleh berubah jika digayakan dengan betul.

“Saya tak percaya untuk kelihatan kacak, kena buat pembedahan wajah. Kita ada penata gaya dan tatarias yang boleh merubah penampilan.

“Saya bukanlah seorang yang obses untuk mengubah wajah. Apa yang anda lihat pada saya sudah cukup sempurna. Wajah saya ‘ori’ tau,” ujarnya.


“Allah Akan Selesaikan Segalanya Dengan Cara Yang Tidak Kita Bayangkan”

Sejak beberapa hari lalu hangat diperkatakan kontroversi mengenai hubungan Pencetus Ummah (PU) Riz atau nama sebenarnya Haris bin Ismail, dengan seorang usahawan terkenal yang didakwa sedang dilanda badai.

Selepas membisu dan mendiamkan diri, pendakwah bebas tersebut tampil bersuara di Insta Story. Menerusi perkongsian itu, PU Riz dilihat ada memuat naik satu potongan ayat berbahasa Arab disertakan dengan maksud.

BACA: Neelofa Nafi Terkena Minyak Pengasih, Beri Wang Kepada PU Riz

“And know that Alla will resolve everything in the end, in a way you would never imagine (Dan ketahuilah bahawa Allah akan menyelesaikan segalanya dengan cara yang langsung tidak kita bayangkan).” tulisnya.

Bukan itu sahaja, PU Riz juga juga turut memuat naik sedutan rakaman ceramah yang disampaikan di Instagram dengan meninggalkan kapsyen dalam bahasa Arab membawa maksud “Dan jangan jadikan dunia sebagai perhatian utama kami.”

Setakat ini, sejak kontroversi itu hangat diperkatakan sejak Sabtu lalu, masih tiada sebarang kenyataan raski daripada PU Riz berhubung isu berkenaan.

Terdahulu, dalam satu kenyataan kepada media, Neelofa menafikan khabar angin yang tular di media sosial berkaitan hubungannya dengan PU Riz.

Neelofa menafikan dirinya terkena minyak pengasih sehingga mahu membelanjakan sejumlah wang yang banyak buat PU Riz dan keluarganya serta menafikan khabar angin mengatakan mereka sudah berkahwin secara senyap di Kelantan.


Rancang Masa Hadapan Anda Dengan Pembiayaan Peribadi-i AmBank Islamic

Semua orang inginkan kehidupan yang terbaik untuk diri sendiri dan orang tersayang dan setiap orang punya cara yang tersendiri untuk merancang masa hadapan mereka.

Apabila anda klik artikel ini untuk membaca dengan lebih lanjut, anda telah membuat pilihan yang tepat kerana kami nak membantu anda rancang masa hadapan anda dengan lebih baik melalui satu produk daripada AmBank Islamic iaitu Pembiayaan Peribadi-i.

Memang tak banyak pun artikel yang boleh bagi anda banyak info pasal pembiayaan peribadi. Tapi, tak apa, artikel ini pasti mampu untuk membantu anda mengetahui dengan mendalam tentang Pembiayaan Peribadi-i ini.

Sebelum kita pergi lebih mendalam tentang produk yang diperkenalkan oleh AmBank Islamic ini, jom kita tengok pasal pembiayaan peribadi dulu. Baru lah tak tergoda dengan syarikat tak berlesen atau Ah Long. Kan?

Pembiayaan peribadi adalah sejumlah wang yang dibiaya oleh institusi kewangan kepada anda dengan kadar keuntungan yang dipersetujui dan dibayar dalam tempoh tertentu.

Sebenarnya ramai yang memohon pembiayaan peribadi untuk banyak perkara. Antaranya untuk pendidikan anak-anak, belanja kahwin, modal untuk berniaga, beli basikal, ubah suai rumah, melancong, dan sebagainya. Pendek kata pembiayaan peribadi sesuai digunakan untuk semua perkara.

AmBank Islamic antara bank yang dapat membantu anda untuk memberikan pembiayaan dengan bayaran ansuran yang rendah lagi menguntungkan anda melalui Pembiayaan Peribadi-i.

Pembiayaan Peribadi-i merupakan salah satu produk daripada AmBank Islamic yang menyediakan perkhidmatan pembiayaan patuh syariah.

Jadi, rebutlah peluang yang ditawarkan oleh AmBank Islamic melalui Pembiayaan Peribadi-i ini dan nikmati pengeluaran fasiliti yang tinggi sehingga 99.5% dari jumlah pembiayaan dan ansuran hanya perlu bayar selepas 3 bulan. Ia sangatlah menguntungkan terutamanya untuk kakitangan kerajaan sebab pembiayaan ini memang khusus untuk anda!

Tiada penjamin dan cagaran diperlukan dan paling penting, tiada caj tersembunyi. Wow!

Pernah tak sesekali anda tanya diri anda, apa impian utama dalam kehidupan? Kalau kami, semestinya nak membahagiakan orang tersayang! Kami pasti anda pun mesti macam tu juga kan?

Kadang-kadang kita rasa kecewa bila tak dapat nak bahagiakan orang tersayang. Terutamanya bila ada masalah kewangan!

Dengan Pembiayaan Peribadi-i AmBank Islamic ini sekurang-kurangnya dapat juga bantu anda menghadapi peningkatan kos sara hidup sekarang ni. Nak nak pula dengan COVID-19 sekarang, ramai yang terkesan. Ada yang kena buang kerja, bisnes pun tak jalan macam dulu dan banyak lagi masalah yang timbul.

Selain itu, Perintah Kawalan Pergerakan yang masih berkuat kuasa di sesetengah kawasan merupakan antara faktor kenaikan harga barang. Lagilah runsing memikirkan cara untuk memastikan semua isi rumah kita tetap selesa.

Anda pun mesti nak juga beli eksesori-eksesori serta pakaian-pakaian baru yang lebih selesa kan? Tu belum lagi termasuk nak membeli kelengkapan rumah serta perabot-perabot yang baru..Haa, semua ini memerlukan wang. Betul tak?

Saat dan ketika inilah anda dapat merealisasikan harapan dan impian anda. Bila anda memohon Pembiayaan Peribadi-i daripada AmBank Islamic ini, dapat jugalah buat pengubahsuaian rumah, menaik taraf kenderaan yang sedia ada serta membeli gadget-gadget baru seperti telefon terkini! Iphone 12 contohnya…Wuu..Barulah impian menjadi kenyataan. Gitu!

Ada lagi ni kelebihan nak kongsi. Anda pernah dengar ayat ni? “Kos sakit lagi tinggi berbanding kos semasa kita sihat?” Memang betul yer. Sekali anda sakit, memang kos bertambah-tambah. Kita pula tak tahu bila masa sakit tu akan menyerang. Setakat demam okaylah lagi, tapi kalau tiba-tiba sakit teruk, kronik? Hah! Maunya bertambah panik.

Bila anda dah sediakan diri dengan kos kewangan yang mencukupi, sekurang-kurangnya dapat juga mengurangkan bebanan pembayaran bil-bil perubatan hospital dan klinik yang agak tinggi. Tak pun ada juga simpanan lebih sekiranya ada kecemasan berlaku.

Pembiayaan Peribadi-i AmBank Islamic ini juga dapat beri banyak manfaat yang baik untuk anda dalam menghadapi hidup sekarang ni. Antaranya seperti di bawah ini:

1. Pendidikan anak-anak.
2. Percutian.
3. Pengubahsuaian rumah (home renovation).
4. Penyatuan Hutang (debt consolidation) Contohnya, anda dialu-alukan untuk membuat penyatuan hutang dengan membuat penyelesaian hutang di institusi-institusi kewangan yang lain. Dan menjadikan AmBank Islamic sebagai pembiaya tunggal.
5. Simpanan Pelaburan.
6. Kecemasan.
7. Modal perniagaan kecil-kecilan contohnya, modal untuk perniagaan secara atas talian atau online.
8. Peningkatan gaya hidup.

Kriteria bagi yang layak adalah seperti di bawah ini. Dan ianya tidaklah susah sangat. Mudah jer!

1. Warganegara Malaysia berumur antara 18 dan 60 tahun (bergantung kepada umur bersara semasa pembiayaan matang, yang mana berkenaan)

Haa, kan dah cakap. Tak berat pun kriteria yang AmBank nak dari anda.

Cara memohon Pembiayaan Peribadi-i AmBank Islamic ni sangat mudah. Kunjungi cawangan berdekatan anda dengan dokumen-dokumen berikut okay:

1. Tiga (3) salinan kad pengenalan yang disahkan oleh Ketua Jabatan.

2. Satu (1) penyata gaji asal terbaru dan dua (2) salinan yang disahkan oleh Ketua Jabatan.

3. Satu (1) salinan buku simpanan AmBank Islamic atau mana-mana Bank (hanya muka surat hadapan diperlukan iaitu nombor akaun dan nama pemegang akaun)

Untuk maklumat lanjut berkenaan produk dan senarai syarikat, sila rujuk kepada ambank.com.my/pf. Rancanglah masa hadapan anda dengan lebih baik dengan Pembiayaan Peribadi-i AmBank Islamic ini yer!


Neelofa Nafi Terkena Minyak Pengasih, Beri Wang Kepada PU Riz

Dalam satu kenyataan kepada media hari ini, Neelofa menafikan khabar angin yang tular di media sosial berkaitan hubungan beliau dengan PU Riz.

Neelofa menafikan yang beliau terkena buatan minyak pengasih sehingga mahu membelanjakan sejumlah wang yang banyak buat PU Riz dan keluarganya. Beliau juga menafikan satu khabar angin lain yang mengatakan mereka berdua telah berkahwin secara senyap di Kelantan.

“Cerita itu tidak benar sama sekali dan sejujurnya ia merupakan satu tuduhan yang amat berat. Alhamdulillah seperti yang anda lihat sekarang saya berada dalam keadaan baik dan kesihatan yang terbaik,” ujar Neelofa.

Neelofa juga memohon semua pihak supaya tidak menerima khabar angin berkenaan bulat-bulat.

Namun dalam kenyataan yang sama, Neelofa mengatakan yang keluarga beliau dan keluarga PU Riz sedang dalam proses perbincangan untuk mencari titik penyelesaian sekaligus mengesahkan wujud konflik dalam hubungan mereka kini.

Neelofa turut merakamkan penghargaan kepada keluarga beliau atas sokongan yang berterusan dan berharap perkara ini tidak akan berpanjangan. (rtky/m)


APEC 2020: Visi Putrajaya 2040 Wujud Komuniti Dinamik

KUALA LUMPUR: Bukan hanya satu tapi pelbagai kejayaan dilakarkan Malaysia selaku tuan rumah kepada persidangan Kerjasama Ekonomi Asia Pasifik (APEC) 2020 sebelum menurunkan tirai acara itu, pada 20 November 2020.

Sekali lagi membuktikan kemampuannya, kejayaan Malaysia menganjurkan APEC 2020 buat julung kalinya secara maya memberi kredit tambahan kerana bersedia mengambil langkah proaktif dalam memerangi penularan COVID-19.

Pun begitu, kejayaan ditempah Malaysia tidak terhenti di situ apabila pengisytiharan Visi Putrajaya 2040, bakal menggantikan Matlamat Bogor yang berakhir tahun ini mendapat kata sepakat pemimpin ekonomi APEC.

Visi Putrajaya 2040 bermatlamat mewujudkan komuniti Asia Pasifik yang aman, terbuka, dinamik dan berdaya tahan menjelang 2040, demi kesejahteraan rakyat dan generasi masa depan semua ekonomi.

Menerusi visi itu, anggota akan memastikan Asia Pasifik terus menjadi rantau ekonomi dinamik dan terkemuka dalam segmen perdagangan dan pelaburan.

Visi Putrajaya 2040 membolehkan negara rantau Asia Pasifik membuat perancangan dan persediaan rapi bagi berdepan dengan krisis di samping memberi keutamaan kepada pemerkasaan bidang inovasi dan pendigitalan.

Visi itu juga selari dengan agenda kemakmuran bersama diketengahkan APEC 2020 sejajar usaha negara bagi penjajaran semula pembangunan ekonomi dan kemakmuran setiap lapisan masyarakat.

Selain itu, visi itu juga dilancarkan secara maya oleh Perdana Menteri, Tan Sri Muhyiddin Yassin, pada Mesyuarat Pemimpin-Pemimpin Ekonomi APEC yang lalu.

Deklarasi Kuala Lumpur 2020 pula, yang dipersetujui semua pemimpin ekonomi APEC, menekankan usaha memerangi penularan COVID-19, selain merencana strategi pengukuhan empat aspek pertumbuhan negara.

Mendapat kesepakatan 21 negara anggota, deklarasi itu antara lain mengetengahkan tekad setiap pemimpin terbabit untuk memulih Asia Pasifik daripada krisis kesihatan awam yang menggugat pertumbuhan ekonomi serantau.

Sehubungan itu, kerjasama negara anggota akan tertumpu kepada kepentingan merangka dasar bersama demi kelestarian dan melonjak taraf kehidupan rakyat menerusi beberapa mekanisme tertentu.

Ia menetapkan tiga pemacu ekonomi utama untuk mencapai aspirasi berkenaan iaitu perdagangan dan pelaburan; inovasi dan pendigitalan; serta pertumbuhan yang padu, seimbang, terjamin, mampan dan inklusif.

APEC 2020 berjaya mendapatkan komitmen negara anggota untuk bekerjasama dalam beberapa agenda penting.

Malaysia menjadi tuan rumah buat kali kedua penganjuran APEC selepas 1998 dan bagi tahun ini Kementerian Perdagangan Antarabangsa dan Industri (MITI) bertindak sebagai Sekretariat Kebangsaan APEC 2020.

Pada 2018, para pemimpin terbabit tidak dapat mencapai persetujuan berhubung Deklarasi Pemimpin manakala pada 2019, Mesyuarat Pemimpin Ekonomi APEC dibatalkan berikutan keadaan domestik Chile ketika itu.

Dalam acara menutup tirai APEC 2020, Muhyiddin menyempurnakan majlis penyerahan hak penganjuran kepada New Zealand sebagai tuan rumah APEC 2021 kepada Perdana Menterinya, Jacinda Ardern dan disusuli dengan ucapan ringkas serta video pendek berkaitan negara itu.


Nia Ramadhani Mengaku Pakai Rantai RM2, Tetap Nampak Mewah

.Sejak kebelakangan ini ada sahaja kisah kelakar dan pendedahan menghiburkan mengenai pelakon terkenal Indonesia, yang juga popular menerusi drama Bawang Putih Bawang Merah iaitu Nia Ramadhani.

Baru-baru ini, Nia mendedahkan dia pernah memakai seutas rantai berharga sekitar 8,500 rupiah (kira-kira RM2.45), namun masih tampil seolah-olah bergaya mewah.

BACA: Nia Ramadhani Tak Pernah Masuk Fitting Room, Baju Tak Muat Terus Bagi Orang

Seorang jurusolek, Bubah Alfian bertanyakan soalan kepada Nia tentang barangan termahal yang pernah dibelinya.

Nia sebaliknya enggan menjawab soalan tersebut dan menolak skeptikal bahawa seseorang perlu beli barangan mahal untuk kelihatan mewah.

Bagi Nia, sebenarnya tidak perlukan barangan barangan mahal untuk kelihatan mewah jika tahu cara untuk menggayakannya meskipun ianya murah.

“Kenapa harus beli yang mahal? Sebenarnya kamu tidak perlu membeli barangan mahal jika kamu tahu cara untuk menonjolkan diri dan wajah supaya kelihatan mewah,” ujarnya.


Baru Habis Pantang, Suami Emma Maembong Mahu Tambah Anak Lagi

Baru sebulan bergelar ibu kepada seorang anak lelaki yang lahir pada 8 November lalu, pelakon Emma Maembong berkata suaminya, Muhammad Shazli Azhar meluahkan hasrat untuk menambah cahaya mata lagi.

Ujarnya, sejak memiliki cahaya mata, suaminya lebihkan anak mereka dan jika anak mereka merengek atau menangis, suaminya akan resah dan bimbang akan keadaan putera mereka. Kata Emma lagi, dia tidak menolak andai dikurniakan rezeki zuriat lagi.

“Sejak kami ada anak, suami sudah tidak pedulikan saya lagi. Anak pula yang ditanyakan. Kalau waktu tidur pun dengar anak merengek atau menangis, suamilah yang resah lain macam.

“Dia mula jadi bimbang dan bertanya keadaan anak. Dalam pada itu, sempat juga beritahu hendak tambah zuriat lagi. Insya-Allah ada rezeki, kami tidak menolak untuk menambah keturunan,” katanya kepada BH Online.

Emma berkata dia sangat beruntung kerana memiliki 19 anak saudara yang pernah diasuh, jadi tidaklah kekok untuk dia menguruskan anak sendiri.

“Nasib baik saya sudah biasa melayan kerenah dan mengasuh anak saudara. Jadi, saya tidak kekok menguruskan anak sendiri. Saya tidak canggung memandikan anak dan melakukan pelbagai kerja lain. Saya tidak serabut atau hilang arah memikul tanggungjawab sekarang,” katanya.

Dalam pada itu, Emma akui tidak menyangka dirinya kini sudah bergelar ibu. Ujarnya, sudah dalam dia impikan untuk mempunyai keluarga sendiri dan bersyukur dikurniakan suami yang penyayang.

“Dahulu saya tengok gelagat adik-beradik atau kawan menjadi ibu, sekarang saya sendiri melaluinya di depan mata. Saat yang sudah lama impikan untuk memiliki keluarga dan anak sendiri datang dengan penuh kemanisan.

“Syukur Tuhan kurniakan suami yang baik dan penyayang. Sekarang, saya sudah ada hero pula,” katanya.


Tiga Tahun Simpan Embrio, Rupanya Bayi Lelaki Siti Nurhaliza Kembar Aafiyah

Usia kandungan keduanya kini sudah mencecah empat bulan dan mengumumkan bakal menimang bayi lelaki dijangka pada April depan, pastinya ia rezeki terindah buat penyanyi nombor satu negara, Datuk Seri Siti Nurhaliza.

Lebih menarik, baru-baru ini Siti memberitahu bahawa bayi keduanya itu sebenarnya merupakan kembar kepada anak sulungnya, Siti Aafiyah, namun embrio tersebut disimpan terlebih dahulu.

Menerusi temu bual bersama stesen radio, Siti berkata embrio tersebut terjadi pada hari yang sama namun doktor tidak menggalakkan untuk masukkan dua embrio sekaligus dan memilih untuk masukkan Aafiyah terlebih dahulu.

“Sebenarnya saya lalui rawatan kesuburan, In Vitro Fertilisation (IVF)… bila kita buat peringkat-peringkat bayi, embrio dan sebenarnya bayi lelaki ini adalah kembar kepada Aafiyah.

“Dia terjadi pada waktu dan hari yang sama… tapi doktor masa tu tak galakkan masuk dua embrio. Jadi, masuk Aafiyah dulu. Tiga tahun kemudian baru masukkan yang ini,” katanya.

Siti mendirikan rumah tangga bersama Datuk Khalid Muhammad Jiwa pada 21 Ogos 2006 dan dikurniakan seorang cahaya mata, Siti Aafiyah, kini berusia dua tahun.